Каримовни Прагага Чехия президенти Милош Земан таклиф этмаган\nЎзбекистон Президенти Ислом Каримовни Прагага Чехиянинг ҳозирги президенти Милош Земан таклиф этмаган. Бу ҳақда Чехия Президентининг матбуот котиби Иржи Овчачек Озодлик радиосига маълум қилди.\nАйни пайтда Прага шаҳри мэри Томаш Гудечек Украина Президенти Януковичнинг Чехияга ташрифига қарши эканлиги тўғрисида баёнот берди.\nЧехия Президентининг матбуот хизмати раҳбари Иржи Овчачек Озодлик билан суҳбатда Ўзбекистон раҳбари Каримов Прага шаҳрига Чехиянинг собиқ президенти Вацлав Клаус таклифига кўра келаётганини айтди.\n– Ўзбекистон раҳбарини собиқ президент Вацлав Клаус таклиф этган ва анъанага кўра Земан ўзидан аввалги Президент таклиф этган давлат раҳбарларини қабул қилиши керак, - деди Овчачек.\nЎтган ҳафта Human Rights Watch ташкилоти Чехия Президенти Милош Земанни Ўзбекистон Президенти Ислом Каримов билан шу ой охирига белгиланган Прагадаги учрашувини "Ўзбекистондаги инсон ҳуқуқлари билан боғлиқ вазиятда конкрет ўзгаришлар бўлмагунча кечиктириб туришга" чақирган эди.\nХалқаро майдонда нуфузли саналган Human Rights Watch ташкилотига кўра¸ демократия ва инсон ҳақларига ҳурмат асосий қадриятлардан саналган Европа Иттифоқига аъзо давлатлар, хусусан, Чехия Ислом Каримов каби авторитар давлат раҳбарлари билан учрашар экан, бундай учрашув муайян шартлар асосида амалга оширилиши лозим.\nЧехия президенти матбуот котиби Иржи Овчачекнинг Озодлик мухбирига айтишича, Ислом Каримов билан Прагада бўладиган музокараларда давлатлар ўртасидаги савдо-иқтисодий ҳамкорлик, икки давлат ўртасидаги виза тартиби, ўзбекистонлик талабаларнинг Чехияда билим олишлари билан боғлиқ масалалар муҳокама этилади.\nЖаноб Овчачек Ўзбекистондаги инсон ҳуқуқлари мавзуси икки мамлакат ташқи ишлар вазирликлари ўртасидаги алоҳида консультациялар доирасида кўриб чиқилажагини айтди.\n- Ўзбекистонлик талабаларни Чехияда ўқитиш дастурини кенгайтириш, икки мамлакат фуқароларининг ўзаро борди-келдилари учун виза тартибини енгиллаштириш каби масалалар кўриб чиқилади. Ўзбекистон, шунингдек, халқаро террорчиликка қарши курашда ҳам муҳим давлат ҳисобланади, - деди Овчачек.\nКаримовнинг Прага сафари 21-23 февралга белгиланган.\nКутилаётган ташриф Ўзбекистон раҳбарининг Чехия Республикасига иккинчи ташрифидир. Ислом Каримов илк бор Чехияга 1997 йил январь ойида сафар қилган эди.\n2001 йилда Прагада ҳибсга олинган Ўзбекистон мухолифати етакчиси Муҳаммад Солиҳни Тошкентга экстрадиция қилишдан Чехия ҳукуматининг бош тортиши икки мамлакат ўртасига совуқчилик солган эди.\nЧехиянинг ўша пайтдаги Президенти Вацлав Ҳавел Ўзбекистон билан муносабатлардаги иқтисодий манфаатларни четга суриб, Муҳаммад Солиҳни Прага қасрида қабул қилган эди.\n21 феврал куни Чехия президенти Милош Земан айни қасрда дунёдаги энг қаттол диктаторларнинг бири экани айтиладиган Ўзбекистон Президенти Ислом Каримовни қабул қилиши кутиляпти.\nАйни пайтда Чехиялик фаоллар президент Милош Земандан Киевда намойишчиларга куч қўлланилишига масъул, деб кўрилаётган Украина президенти Виктор Януковичнинг Прагага ташрифини бекор қилишни талаб этмоқда.\nПрага шаҳри ҳокими Томаш Гудечек ҳам Януковичнинг Чехияда нон-туз билан кутиб олинишига қарши эканини айтиб, бунинг ўрнига Киевдаги намойишлар давомида жабрланганлар учун ярим миллион чех кронаси (25 минг АҚШ доллари) миқдорида ёрдам пули ажратиш ташаббуси билан чиқди.\n– Айнан президент Януковичнинг самолёти Вацлав Ҳавел номи билан аталувчи аэропортга қўниши абсурддир, - деди Томаш Гудечек. Президент Земан ўтган йил Киевга сафари чоғида украиналик ҳамкасби Януковични Прагага таклиф этган эди. Ташриф апрел ойига белгиланган.


Tаъзия – Birdamlik.info\nЖорий йилнинг 8 август куни Самарқанд вилояти Оқдарё туманида «Бирдамлик» Халқ Демократик ҳаракатининг Ўзбекистон бўйича собиқ раҳбари, таниқли журналист ва инсон ҳуқуқлари ҳимоячиси Малоҳат Эшонқулованинг волидаи муҳтарамаси Зулфия Эшонқулова 92 ёшида оламдан ўтди.\n10 нафар фарзандини оқ ювиб, оқ тараган Зулфия аянинг кенжа фарзанди бўлмиш Малоҳат Эшонқулова «Бирдамлик» ХДҲда ишлаб юрган чоғларида ўзининг ўткир қалами, одил ва ҳақ сўзи, ўтли ва оташин мақолалари, сиёсат майдонидаги ёрқин позицияси билан эл-юрт назарига тушишга муваффақ бўлди. Давримизнинг довюрак аёли мамлакатимизда чуқур илдиз отган ноҳақликлар, адолатсизликлар, сансоларликлар, кўзбўямачиликлар, юлғичликларни аёвсиз фош этишда жонбозлик кўрсатиб, ўзига яраша обрў-эътибор қозонди. Адолат ва диёнат истаган журналист ҳар қандай хавф-хатарларга қарши дадил ва мардона курашиб, топталаётган инсон ҳуқуқларини тиклашда фаол иштирок этди. Шу тариқа нафақат Ўзбекистонда, балки узоқ-яқин хорижий давлатларда ҳам энг кўзга кўринган журналистга, ҳуқуқ фаолига айланди.\nМалоҳатнинг мана шундай тўғрисўз, иймон-эътиқодли, зиёли инсон бўлиб вояга етишида, албатта, падари бузруквори-ю волидаи муҳтарамасининг ўрни беқиёс. Минг афсуски, бугун забардаст журналист, эл ишига камарбаста Малоҳат Эшонқулова ўз ҳаётида беқиёс ўринга эга бўлган, етти иқлим етти фалакдаги энг буюк зоти — Онажонидан жудо бўлди. Начора, ўлим ҳақ! Биз, Малоҳат Эшонқуловага волидаи муҳтарамаси вафоти муносабати билан чуқур таъзия билдирамиз. Илоҳим, ўзбек элига мард ва жасур фарзандлар ато этган қаҳрамон она — Зулфия Эшонқулованинг жойлари жаннат, охиратлари обод бўлсин, Аллоҳ раҳматига эришсин! Бетакрор журналист Малоҳат Эшонқулова ва унинг яқин қариндош-уруғларига сабр-бардош тилаймиз.


Кўнгилдан қалбларга инган шижоат - Навоий вилояти кенгаши\nХалқнинг дилидаги мақсад-муддаолар, оғриқ ва изтироблар халқпарвар Юртбоши тилида тўла-тўкис ўз ифодасини топгани мазкур Мурожаатноманинг тарихий воқелик сифатида юксак баҳоланишига сабаб бўлди.\nБугун юртимизнинг шаҳру кентлари, қишлоғу маҳаллаларида уч-тўрт киши суҳбатлашиб қолса, албатта, мамлакат етакчисининг шахду шижоати, адолат ўрнатиш борасидаги қатъияти, куну тун халқ дарди билан яшаётганидан ғурурланиб сўз очади, қўллаб-қувватлайди.\nДарҳақиқат, ушбу Мурожаатнома сабаб янги йил арафасида юртдошларимиз руҳиятида ана шундай кўтаринкилик юз берди, эртанги кунга ишонч ҳисси юксалди, келгусидаги мақсад ва режалари кўлами янада кенгайди.\nЖойларда жамоатчилик назоратининг самарали ташкил этилиши маҳалла институтининг муваффақиятли фаолияти гаровидир. Жамоатчилик назоратини ўрнатиш барча соҳаларда қонун устуворлигини ва ҳудудлар ривожини таъминлашда муҳим аҳамият касб этади. Бироқ жамоатчилик гуруҳларининг бирор жойда таъсирчан чора-тадбирлар амалга ошириши учун ҳуқуқий механизмлар мавжуд эмаслиги бу борадаги ишлар самарадорлигига жиддий тўсиқ бўлиб келди. Мурожаатномада Президентимиз бу вазият нодавлат нотижорат ташкилотлари томонидан давлат органлари ва мансабдор шахслар фаолиятини холисона баҳолашга халақит бераётгани, шу боис давлат ва жамият бошқарувида жамоатчилик назоратини амалга оширишнинг таъсирчан ва амалий механизмларини жорий этиш мақсадида «Жамоатчилик назорати тўғрисида»ги қонунни қабул қилиш зарурлигини таъкидлади.\nДавлатимиз раҳбарининг Мурожаатномасида мамлакатимизда янги туристик йўналишлар очиш, бу соҳага жаҳон брендларини фаол жалб этган ҳолда, зиёрат туризми, экологик, маърифий, этнографик, гастрономик туризм ва бошқа тармоқларини ривожлантиришга алоҳида эътибор қаратиш зарурлиги айтилди. Бу борада давлат-хусусий шериклик муносабатларини қўллаш соҳани тараққий эттиришда кенг имкониятлар очишига эътибор қаратилди.\nБизнинг Ангрен шаҳримиз ҳам юртимизнинг табиати сўлим, тоғли ҳудудида жойлашган. Шаҳримизнинг ана шундай жаннатмонанд табиати меҳмонларни ҳайратлантириши, уларга яхши кайфият ва ҳордиқ тақдим эта олиши тайин. Бунинг учун эса ҳудудимизда дам олиш зоналари барпо этиб, туризмни ривожлантириш орқали ҳудуд тараққиётини янада юксалтириш, ўз навбатида, янги иш ўринлари яратиш кўзда тутилаётир.\n«Ангрен» эркин иқтисодий зонасида қатор йирик лойиҳаларнинг амалга оширилаётгани, инвестиция киритиш эвазига кенгаяётган ишлаб чиқариш корхоналарининг барқарор фаолият юритиши юртимиз иқтисодиёти, шаҳримиз аҳолисининг турмуш фаровонлигида муҳим омилдир.\nПрезидентимиз янги йилга юртимизда Фаол тадбиркорлик, инновацион ғоялар ва технологияларни қўллаб-қувватлаш йили, деб ном берди. Фаол тадбиркорлик бизнес фаолиятини инновацион, яъни замонавий ёндашувлар, илғор технология ва бошқарув усуллари асосида ташкил этадиган иқтисодий йўналиш экани, рақобатбардош маҳсулот ишлаб чиқаришга қодир, энг муҳими, янги иш ўринлари яратиб, нафақат ўзини ва оиласини боқадиган, балки бутун жамиятга наф келтирадиган ишбилармон инсонлар сафини кенгайтиришга жуда катта вазифа сифатида қарашимиз лозимлигини уқтирди. Бу эса йиғинлар қошида фаолият юритаётган «Маслаҳат маркази», Тадбиркорлик фаолияти ва оилавий бизнесни қўллаб-қувватлаш бўйича комиссияларнинг фаолиятига янгича руҳ ва мазмун бағишлайди. Ушбу тузилмаларнинг фаолиятини тубдан яхшилаш, янада жонлантириш ва амалий ташаббусларини қўллаб-қувватлашга туртки беради.\nМамлакат раҳбарининг Мурожаатномасидан кейин ўз фаолиятимизни яна бир бор таҳлилий назар ва танқидий нигоҳ билан кўриб чиқдик. Бунда, аввало, аҳолининг эҳтиёжманд қатлами ҳар томонлама қўллаб-қувватлашга эътибор қаратдик. Шаҳримизнинг 52 та маҳалла фуқаролар йиғинидаги ўрганишлар якунига кўра, ижтимоий ҳимояга муҳтож 684 та оила мавжудлиги аниқланди. Айни пайтда ушбу оилалардаги меҳнатга лаёқатли фуқаролар рўйхатини шакллантиряпмиз. Улар билан бирма-бир суҳбатлашиб, салоҳиятига қараб, тадбиркорликнинг чорвачилик, иссиқхоначилик, тикувчилик, тўқувчилик каби турларига жалб этиш ниятидамиз. Бу борада биз бандликка кўмаклашиш маркази, «Ҳунарманд» уюшмаси, Савдо-саноат палатасининг шаҳардаги тузилмалари билан яқин ҳамкорликда иш олиб боряпмиз.\nЮртдошларимиз қалбига чуқур кириб борган мазкур Мурожаатноманинг мазмун-моҳиятини теран таҳлил қилиб, маҳаллаларда кенг тарғиб қилмоқдамиз. Муҳокамалар чоғида маҳалла фаоллари Юртбошимизнинг Мурожаатномада куюнчаклик билан билдирган фикрларидан келиб чиққан ҳолда йиғинлар қошидаги жамоатчилик комиссиялари фаолиятини қайтадан таҳлилий кўриб чиқиш ташаббусини илгари суришмоқда. Бир сўз билан айтганда, халқ ноибларига йўлланган Мурожаатнома халққа йўлланган самимий мурожаат сифатида қабул қилинаётир. Муҳими, каттаю кичик юртдошларимиз қалбида юрт тараққиёти, мамлакатимизнинг буюк келажагини барпо этиш йўлида «сув келса симириб, тош келса кемириб» фидойилик кўрсатиш мақсади мустаҳкамланмоқда.\nФуқароларнинг ўзини ўзи бошқариш органлари фаолиятини мувофиқлаштириш бўйича Ангрен шаҳар кенгаши раисининг биринчи ўринбосари.\nАвтор: кўрсатилмаган / Манба: кўрсатилмаган / Кўришлар: 294


«Абитуриент истаган жойидан имтиҳон топшириши мумкин» — ДТМ директори – Газета.uz\nДТМ директори Мажид Каримов\nФото: «Ўзбекистон 24» телеканали\n2020−2021 ўқув йили учун ОТМга кириш имтиҳонларида абитуриентга Ўзбекистоннинг исталган ҳудудидан, ўзлари хоҳлаган олийгоҳга ҳужжат топшириш имконияти бу йили ҳам сақлаб қолинади.\n5 июн 2020, 12:53 Жамият\n2020−2021 ўқув йили учун ОТМга кириш имтиҳонларида абитуриент ўзи танлаган ҳудудда тест синовларида иштирок этиш имконияти бу йил ҳам сақлаб қолинади. Бу ҳақда Давлат тест маркази директори Мажид Каримов 4 июнь куни ўтказилган брифингда маълум қилди.\nҚайд этилишича, абитуриент ДТМнинг веб-сайти орқали шахсий кабинетидан рухсатномасини онлайн олганидан сўнг рухсатномада белгиланган сана ва вақтда, ўзи танлаган ҳудудда тест синовида иштирок этиш имконияти тақдим этилади.\n«25 июлдан 20 августга қадар тест ўтказиш режалаштирилган. Абитуриент истаган жойидан имтиҳон топшириши мумкин. Хоҳласа ўзида, хоҳласа Тошкентда. Қайси таълим муассасасига қиришдан қатъий назар бу имконият янаги йил ҳам сақланиб қолинади», — дея таъкидлади ДТМ директори Мажид Каримов.\nДавлат тест марказининг матбуот хизмати ходими «Газета.uz» нашрига бу тартиб қийинчилик туғдирмайди, чунки 2019 йилги ОТМга кириш имтиҳонларида ҳам бу тартиб амалда қўлланилган дея маълум қилди.\nМаълумот учун, Вазирлар маҳкамасининг 2019 йил 9 июлдаги қарорига кўра, абитуриент ўзи танлаган ҳудудда (Қорақалпоғистон Республикаси, вилоятлар маркази ёки Тошкент шаҳрида) ташкил этиладиган тест синовларида иштирок этиш ҳуқуқига эга.\nЭслатиб ўтамиз, аввалроқ, 2020−2021 ўқув йили учун абитуриентлар республика ОТМларига 15 июндан 15 июлгача онлайн ҳужжат топширишлари мумкин бўлгани ҳақида хабар берилганди. Шунингдек, кириш имтиҳонларида абитуриентлар иккита фандан тест синовлари топширади.\n«Газета.uz» 1 620\nТест синовлари 2 сентябрдан бошланади 7 август 2020, 17:16\nРоссиялик ҳарбийлар Сурхондарёдаги машғулотларга етиб келди


Дарахт кесишга мораторий муддатини узайтириш режалаштирилмоқда - Anhor\nAnhor Все посты Дарахт кесишга мораторий муддатини узайтириш режалаштирилмоқда\nМораторий даврини 2021 йил якунигача узайтириш, бу даврда дарахтларни кесганлик учун компенсация белгилаш таклиф этилмоқда. Бу ҳақда 2021 йилга мўлжалланган Давлат дастури тўғрисидаги президент фармони лойиҳасида сўз боради. Ҳужжат муҳокама қилиш учун “Ривожланиш стратегияси” Маркази томонидан чоп этилди, деб ёзади “Газета” нашри.\nБу даврда ҳар бир кесилган дарахт ва буталар учун компенсация тарзида 10 туп қимматлилиги жиҳатидан кесиладиган дарахт ва буталардан кам бўлмаган, йирик ўлчамли (5 ёш ва 2 метрдан кам бўлмаган) кўчат экиш ва уларни икки йил давомида парвариш қилиш тартиби белгиланмоқда. Ноқонуний кесилганлар дарахт ва буталар учун эса уч йил давомида парваришлаш шарти билан 100 туп кўчат экиш мажбуриятини киритилмоқда.\nИчки ишлар вазирлигига уч ой муддат ичида ушбу чораларни таъминлаш бўйича ҳукумат қарори лойиҳасини киритиш топширилди.\nЭкология ва атроф-муҳит муҳофаза қилиш давлат қўмитаси икки ой муддат ичида атроф-муҳитга етказилган зарарни қоплаш тартибини қайта кўриб чиқиши ва табиатни тиклашга йўналтирилган компенсация механизмларини кенг жорий этиши керак.\nСал аввалроқ биз мутахассис билан мораторий самарали бўлгани ёки йўқлиги ҳақида суҳбатлашгандик.\nЎзбекистон ва Қозоғистон ўртасида визасиз режим узайтирилди


Шавкат Мирзиёев: «Марказда ўтираверган вазирлар халққа нима кераклигини қаердан билади?» » Muzlik.uz - O‘zbekiston yangiliklari\nПрезидент Шавкат Мирзиёев Олий Мажлис палаталарининг қўшма мажлисида одамларнинг яхши яшашга бўлган талаблари ортиб бораётганига эътибор қаратди . — Энди кечаги натижа билан халқимизни рози қила олмаймиз. Бугунги кун талаби ҳар куни изланиш, янгилик яратишдир. Шундагина халқимиз ҳаёти яхши томонга ўзгаради, — деди давлат раҳбари. Аввало, қонун, фармон ва қарорлар ижросини тўғри ташкил этиб, амалга оширилаётган ислоҳотларни ҳар бир туман ва қишлоққача етиб боришини таъминлаш зарурлиги таъкидланди. "Газета.uz"да реклама — Биз қанча мукаммал қонун, фармон ва қарорлар қабул қилмайлик, агар улар жойларда етарлича амалга оширилмаса, шунча меҳнат ва саъй-ҳаракатимиз натижаси сезилмай қолаверади, — деди Шавкат Мирзиёев. — Шунинг учун вазирлик ва идоралар ҳамда ҳокимликлар ишини оқилона ва самарали йўлга қўйиш ҳукуматнинг бош вазифаси бўлиши лозим. Энди ҳар бир топшириқнинг ижро этилгани қоғозга қараб эмас, эришилган пировард натижага қараб баҳоланади. Ҳар бир ижро органи ўзи масъул бўлган соҳани ўрта ва узоқ истиқболда ривожлантириш бўйича аниқ режа ва дастурларга эга бўлиши зарурлиги кўрсатиб ўтилди. — Энди иш фаолиятини фақат ишхонасида ўтказган ва қоғозбозликка берилиб, амалий натижани кейинги ўринга тушириб қўйган раҳбарлар билан хайрлашамиз. Марказда ўтираверган вазирлар халққа нима кераклигини қаердан билади? Тармоқ ва ҳудудлар раҳбарлари иш услубини ўзгартириб, масъулият ва жавобгарликни ўз зиммасига олишни ўрганиши, ўз аравасини ўзи тортиши керак. Ўз вақтида ҳал қилинмаган муаммолар жойлардаги аҳоли кайфияти ва турмуш шароитига катта таъсир кўрсатишини бир сония бўлса ҳам унутмаслигимиз зарур, — деди Президент. Давлат органлари фаолияти ҳамда амалга оширилаётган ислоҳотлар оммавий ахборот воситаларида кенг ёритилиши устувор вазифага айланиши кераклиги белгиланди. Қонун чиқарувчи ва ижро ҳокимияти ўртасидаги ўзаро самарали ҳамкорликни мутлақо янги босқичга олиб чиқиш, ижроия органлари раҳбарларининг Олий Мажлис палаталари олдидаги ҳисобдорлигини янада ошириш зарурлиги таъкидланди.\nЖиззах вилоятида Тадбиркорларга кўмаклашиш марказлари очилмоқда\n«Қонунларни қабул қилиш — бу ишнинг бир қисми, холос» — Шавкат Мирзиёев


“Ўзбекнефтгаз”: Замонавий ахборот-коммуникация технологияларини жорий этиш ва ривожлантириш орқали самарадорликка эришилмоқда — Sof.uz\n“Ўзбекнефтгаз”: Замонавий ахборот-коммуникация технологияларини жорий этиш ва ривожлантириш орқали самарадорликка эришилмоқда\n15.04 11:45 35 Ўзбекистон\nЎзбекистон Республикаси Президенти Шавкат Мирзиёев томонидан имзоланган ПФ-6079-сонли “Рақамли Ўзбекистон – 2030” стратегиясини тасдиқлаш ва уни самарали амалга ошириш чора-тадбирлари тўғрисида”ги Фармонида кўрсатилган ҳамда видеоселектор йиғилишларида берилган топшириқлар ижросини таъминлаш мақсадида, “Ўзбекнефтгаз” АЖ да ахборот-коммуникация технологиялари йўналишига алоҳида эътибор қаратилмоқда.\n“Ўзбекнефтгаз” АЖ Бошқаруви раиси Меҳриддин Абдуллаев бошчилигида “Ишчи гуруҳ” ташкил этилган бўлиб, нефт ва газ соҳасида рақамли иқтисодиётни жорий этиш, соҳани рақамлаштириш ҳамда ахборотлаштириш йўналишларида аниқ мақсадли лойиҳалар амалга оширилмоқда.\nБиргина мисол сифатида Муборак ва Шўртан нефть-газ корхоналарида автоматлаштирилган диспетчерлик хизмати жорий этилгани туфайли йилига 50 миллион куб метр газ ва 650 минг киловатт-соат электр энергиясини иқтисод қилишга замин яратилганини таъкидлаш мумкин.\nБошқарув раисининг топшириғи билан “Рақамли кон концепцияси” лойиҳаси асосида конлардаги технологик жараёнларни автоматлаштириш, мониторинг қилиш тизимини жорий этиш ҳамда Бошқарув аппарати ва нефть ва газ қазиб чиқариш бошқармалар ўртасидаги маълумотлар айланиш тизимини интеграция қилиш ишлари бажарилмоқда.\n“Рақамли кон концепцияси” лойиҳаси доирасида конлардаги технологик жараёнларни автоматлаштириш ва мониторинг қилиш тизими синов тариқасида 100 та конда жорий этилди. Шу билан биргаликда, тизимдан фойдаланиш бўйича ходимлар ўқитилди ва тизимни ишлаб чиқариш жараёнига жорий этиш ишлари йўлга қўйилди.\n“Рақамли кон” концепцияси доирасида Муборак нефть ва газ қазиб чиқариш бошқармасининг “Помуқ”, “Култак” ҳамда “Алан” конларида замонавий телекоммуникация алоқа тармоғи ташкил этилди.\n“Қудуқ оператори назорати” тизимига жамиятнинг ҳудудий газ конларида ишловчи жами 24 бошқарув модераторлари ва 280 та қудуқ операторлари киритилди.\n“Рақамли кон” дастури доирасида Жамият тасарруфидаги заводларда ва бошқармаларнинг 11 та конлари (“Шўртан”, “Жанубий Тандирча”, “Зеварда”, “Жанубий Кемачи”, “Ўртабулоқ”, “Шарқий Бердақ”, “Сомонтепа”, “Денгизкўл”, “Тайлоқ”, “Қуйи Сургил”) да замонавий телекоммуникация алоқа тармоғини ташкил этиш ишлари давом эттирилмоқда.\nБундан ташқари, “Ўзбекнефтгаз” АЖ тасарруфидаги Муборак нефть ва газ қазиб чиқариш бошқармасига қарашли “Помуқ кони” обьектида “Помуқ ГКТҚ” – “Помуқ ДКС” ўртасида умумий 900 метр узунликдаги оптик толали алоқа кабели ётқизилди. “Помуқ ГКТҚ” объектидан “Помуқ” қўрғонига, “Алан ДКС” ҳамда “Зеварда ДКС” йўналишлари бўйича маълумотлар узатишни таъминлаш мақсадида, “Помуқ ГКТҚ” объекти 45 метр баландликдаги антенна мачта қурилмасига “Power Beam 5AC-620” радио кўприк қурилмаси ўрнатилди.\nБошқарманинг “Алан газни комплекс тайёрлаш қурилмаси” ҳамда “Алан сиқув компрессор станцияси” биноларидаги сарф ўлчов асбоблари ҳамда мухандис техник ходимлари компьютерлари учун 510 метр узунликдаги тармоқ (FTP) кабеллари ётқизилди.\nХусусан, “Рақамли Ўзбекистон - 2030” дастури доирасида “Ўзбекнефтгаз” АЖ томонидан амалга ошириши лозим бўлган 7 та лойиҳа ўз муддатларида бажарилмоқда. Ушбу лойиҳалар ижроси бўйича тегишли давлат идоралари ва республика ҳудудидаги аутсорсинг компаниялар билан ҳамкорлик йўлга қўйилган.\n“Бир миллион дастурчи” лойиҳаси доирасида Жамиятнинг 182 нафар ахборот-коммуникация технологиялари мутахассислари малака ошириш курсларини тамомлади ва тегишли сертификатга эга бўлди.\n“Ўзбекнефтгаз” АЖ ва унинг тасарруфидаги бошқарма ва заводларда жами 335 км узунликда оптик толали алоқа канали ташкил этилди. Шундан, 218 км оптик толали алоқа кабели ва 56 дона радио алоқа мослама антенналари “Рақамли кон” дастури доирасида ўрнатилди. Барча ҳудудий бошқарма ва заводларда Диспетчерлик хизмати жорий этилган бўлиб, улардаги маълумотлар Жамиятнинг Марказий диспетчерлик хизматига узатилади. Бунинг натижасида эса, ишлаб чиқариш жараёнларини онлайн назорат қилиш имконияти яратилди.\n“Ўзбекнефтгаз” АЖ фаолиятида иш самарадорлигини ошириш, қулай иш шароитини яратиш мақсадида, 3 500 дан ортиқ компьютер ва оргтехника воситалари билан ҳамда 800 дан ортиқ коммуникация, видеокузатув ва сервер қурилмалари билан таъминланди ва жорий этилди.\n“Рақамли кон концепцияси” лойиҳаси доирасида бугунги кунда синов тариқасида Шўртан нефт ва газни қазиб чиқариш бошқармасига қарашли “Шўртан” конида 21 та “Йиғув пункти” учун барча зарур асбоб-ускуналар харид қилинди. Шунингдек, “Шўртан” конига қарашли 10-, 12- ва 20- йиғув пунктларига ҳарорат ва босим ўлчов воситалари ўрнатилди ҳамда бошқарманинг марказий ишлаб чиқариш диспетчерлик хизмати экранига уланди.


Корейсларнинг университети ва ўзбекларнинг кутубхонаси | ДУНЁ ЎЗБЕКЛАРИ | Mobile Version\n11/05/2015 Ismat Khushev Маданият ва Санъат\nЙигит киши ўз муаммосини ўзи эмас, бошқаларнинг кучига суяниб ҳал қилишга тиришса, бунга қандай баҳо берилади? Айниқса, азалдан орият ва ҳамияти кучли бўлган ўзбек халқи ўртасида? Дейлик, ҳўкиздек балоғатга етган ўғил бола менинг бу муаммоимни фалончи ечиб беради деб ўтирса, шахсан Сиз қандай қарайсиз?\nАгар масалага жиддий қарайдиган бўлсангиз, шубҳасиз, жавобингиз маълум. Аммо айни пайтда Ўзбекистонда муаммоларнинг ечимини ё осмондан бирор фаришта ерга тушиб ҳал қилиши керак ёки чет элдан келадиган мутахассислар. Ишонмайсизми? Гапимни исботлаш учун бир кичиккина исбот келтираман.\nЎзбекистон Фанлар академияси – қутлуғ даргоҳ. Бир пайтлар бу ерда чинакам фан фидойилари, илм соҳиблари ихлос билан меҳнат қилганлар. Академия таркибида ўнлаб институтлар, ҳарқалай, фаолият юритган. Бугун бу ташкилотнинг оёқлари чўлоқ, қўллари қалта – ланг. Кўзларини парда қоплаган, қулоқларини кир босган, тилларини ари чаққан. Чунки академия таркибидаги бирорта институт бирор тадқиқотни қойил қилаётгани йўқ. Ўзбекистоннинг “кўзлари ёниб” турган, “ҳеч кимдан кам бўлмаган” аксарият ёшлари Фанлар академияси ҳақида ҳеч нарса билмайди.\nШу ташкилот таркибида адабиёт ва тилшунос олимларни ўзига бирлаштирган бир институт бор. Унга Алишер Навоий номи берилган. Бугун бу институт ёпилиб кетиш ёқасида турибди. Албатта, бу табиий. Зотан, илм-фанга эътибор қаратилмаган ўлкада бошқа нима ҳам бўлиши мумкин? Олимларнинг ҳаммаси хорижга чиқиб кетяпти. Чунки бу ерда фаолият юритиш учун аввало, Тошкент “прописка”си бўлиши керак, шу ҳужжат бўлмаса, ишлаш амри маҳол. Шундай ҳужжати бўлмаган бир йирик олимлардан бугун АҚШдаги катта университетлардан бирида докторлик ишини муваффақиятли ҳимоя қилиш устида турибди. Гапнинг индаллосига келсак…\nФанлар академияси жойлашган шаҳарчани Академгородок деб аташ расм бўлган. Шу ерда Фундаметал кутубхона жойлашган. Кутубхонанинг ёнгинасида – орқа томонида юқорида айтганимиз – Алишер Навоий номидаги тил ва адабиёт институти биноси бор эди. Ана шу бино ўтган йили Жанубий Кореядаги Инҳа университетининг филиали қилиб берилди. Бу, албатта, Ўзбекистонда Президент мақомида турган “Дрижёр” чолнинг фармони билан амалга оширилди.\nҚисқа муддатда институт ходим ва ҳужжатлари билан кўчирилди. Амир Темур хиёбни аторфидаги бир кичик бинога. Корейслар келиб қарашса, уларга берилган бино хароб – ичкари ва ташқариси нураб, собиқ Совет замонидаги шамоллар эшикдан кириб, тешиклардан чиқиб юрибди. Барака топгурлар – икки ойга ҳам бормади, шекилли – бинони таъмирлаб, кўрса кўз қувонадиган шаклга келтирдилар-да, кириб жойлашиб олдилар. Ана уддабурролик – бировнинг қўли билан эски биноларни тузатиб олиш! Бу кимнинг хаёлига келиши мумкин? Бу нарсани тушуниш ва режа қили учун, албатта, “узоқни кўра билиш шарт”. Акс ҳолда, ҳеч нарсага эришиб бўлмайди.\nИнҳанинг олдидаги Фундаментал кутубхона 2014 йил август ойида таъмирлашга киришилди. Аслида бу кутубхона 1980 йиллар атрофида қурилган. Бугунги кунга келиб деярли хароб бир аҳволда. Барака топгур ҳукумат шу масалани ҳам эътиборда қочирмади, Худога шукур. Аммо беш-олти уста, бир йилдан ошиқ вақтки, минг уриниб кутубхона таъмири тугата олмаяпти.\nКутубхона биноси томи тешилган, ёмғир ёғса, ичкарига сув ўтади, ҳатто, китобларнинг сувда қолиб чириётгани ҳақида ҳам хабарлар бор. Корейслар ўз университети биносини қисқа муддатда таъмирлаб битиришди, энди кутубхонани ҳам уларнинг ихтиёрга бериш масаласини кўриш керак. Ҳамма нарсага ақли етган бу ҳукуматнинга ақли шу ерга келганда оқсаши ғалат!\nШу кутубхона атрофидаги Шарқшунослик қўлёзмалари маркази учун янги бир бино қурилиши анчадан бери давом этяпти, агар у ҳақиқатан ҳам боболарнинг минг йиллар давомида сақланиб келаётган қўлёзмалари учун барпо қилинаётган бўлса! – аммо қачон қурилиш тугалланиши Худога маълум. Зеро, Ўзбекистонда берилган муддатда ишларнинг битмаслиги табиий ҳодисадир. Масалан, вазирликдан чиққан буйруқларда кўрсатилган муддат ўтиб кетгач туман ҳокимиятларига етиб келади, бу ердагилар аслида ўн кун аввал бажариши лозим бўлган ишни бажардик деб ҳужжат қилиб беришади. Ишлар ана шу системада ишлайди.\nУмуман олганда, Тошкентнинг қоқ марказид барпо қилинган Алишер Навоий номидаги Ўзбекистон Миллий кутубхонаси билан иш битмайди. У кутубхона Фундаментал кутубхона олдида жуда камбағал – китоблари кам. Манбалар кам.\nАммо хорижлик меҳмонларга кўз-кўз қилишга яраб турибди. “Кўзлари чақнаб турган”, “ҳеч кимдан кам бўлмаган” ёшлар ҳам у ерга бориб ўз-ўзларини кўз-кўз қилиш билан банд. Баҳоли қудрат хизмат кўрсатиляпти, гарчи янги бинонинг тагидан сизот сувлар чиққани, бино пойдеворини емириб бораётгани ҳақида миш-мишлар болалаб бораётган бўлса ҳам!\nМайли, бугун корейсларнинг университети ўзбек заминида ўзбекларнинг кутубхонасидан устун бўлиб турибди, имтиҳон ўтказишда ҳам корейслар ўзбекларга намуна кўрсатди, аммо Ўзбекистонда шу намунадан фойдаланишга ҳам шароит йўқ. Бунда, шубҳасиз, “дрижёр” чолнинг ҳиссаси катта.\n11/05/2015 at 19:23-\nСовет Иттифоқида энг йирик илмий кутубхоналардан бири эди…


Муаллиф:\t25.07.2013 14:38\n«Албатта, тақводорлар жаннатлар ва чашмалардадир». (Ҳижр сураси, 45-оят)\nТақводорлар – ўзларини гуноҳлардан сақлаган инсонлардир. Аллоҳдан қўрққанлар жаннатлар, гўзал боғу бўстонларда бўлурлар. Чашмалар, сув, салсабил, асал, шароб каби ичимликлар чиқиб турган булоқларда бўлурлар.\n«Ва тақво қилганларга: «Роббингиз нимани нозил қилди?», дейилди. Улар: «Яхшиликни», дедилар. Чиройли амаллар қилганлар учун бу дунёда чиройли (мукофот) бордир. Албатта, охират диёри яхшироқдир. Роббиларининг диёри нақадар яхши». (Наҳл сураси, 30-оят)\nМушрикларга «Роббингиз нимани нозил қилди?» дейилганида, «Аввалгиларнинг афсоналарини», дейишган эди. Чунки улар динга, Қуръонга «ўтган авлодларнинг афсонаси», «эскилик сарқити», деб қарадилар. Шунинг учун ёмон оқибатга учрадилар. Ўша мушрик ва кофирлардан фарқли ўлароқ тақводорлар яхши оқибатга эришдилар.\n«Ва тақво қилганларга: «Роббингиз нимани нозил қилди?» дейилди. Улар: «Яхшиликни», дедилар.»\nҲа, Аллоҳ бандаларига нозил қилган Қуръон аввалгиларнинг афсоналари эмас, балки мутлоқ яхшиликдир. Ўша тўлиқ ва икки дунёга етадиган яхшиликда, яъни, Роббилари туширган яхшиликда:\n«Чиройли амаллар қилганлар учун бу дунёда чиройли (мукофот) бордир», дейилган.\nҲа, Роббилари нозил қилган яхшиликка иймон келтирганлар амалига яраша яхшиликка эришадилар. Агар чиройли амалларни қилсалар, аввало, бу дунёнинг ўзида чиройли натижаларни қўлга киритадилар. Чиройли ҳаёт кечириб, ҳузур-ҳаловатларда умр ўтказадилар. Шунингдек, юксак мартабаларга эга бўладилар. Аммо чиройли амалларнинг мукофоти бу билан тугаб қолмайди. Уларнинг ҳақиқий мукофоти охиратда бўлади.\n«Албатта, охират диёри яхшироқдир.»\nЧунки бу дунё қанча яхши бўлса ҳам, бир куни тугайди. Ўзининг олиймақом яхшиликларига эга бўлган охират эса абадийдир. У ҳеч қачон тугамайди.\n«Роббиларининг диёри нақадар яхши.»\n«Нақадар яхши» диёрнинг васфи кейинги оятда келади:\n«У адн жаннатларидир. Уларга кирганларида остилардан анҳорлар оқиб турар, улар учун у ерда истаган нарсалари бор. Аллоҳ тақводорларни ана шундай мукофотлар». (Наҳл сураси, 31-оят)\nАввал келган баъзи оятлар тафсирида айтиб ўтганимиздек, «адн» сўзи «иқомат» (муқим туриш) маъносини англатиб, жаннатнинг сифатига ўхшаб қолган сўздир.\n«У Адн жаннатларидир», дейилганда, муқим туриладиган жаннат тушунилади. Тақводорларнинг охиратдаги диёрлари ўша адн жаннат боғлари бўлади. Улар:\n«Уларга кирганларида остиларидан анҳорлар оқиб турар».\n«...улар учун у ерда истаган нарсалари бор.»\n«Аллоҳ тақводорларни ана шундай мукофотлар.»\n«Осмонлару ердаги нарсалар Уникидир. Дин ҳам бардавом Уникидир. Аллоҳдан ўзгадан қўрқасизларми?» (Наҳл сураси, 52-оят)\nЯгона илоҳ бўлган Зот – Аллоҳ осмонлару ердаги ҳамма нарсаларнинг молики – эгасидир. Ундан ўзга ҳеч ким у нарсаларга эга чиқа олмайди. Демак, У ҳам ягона илоҳ, ҳам ягона моликдир. Шунингдек:\n«Дин ҳам бардавом Уникидир».\nЯъни дин ҳам пайдо бўлганидан бошлаб ҳар доим Уники бўлиб келган ва шундай бўлиб қолади.\n«Аллоҳдан ўзгадан қўрқасизларми?!»\nЯгона илоҳ, ягона молик, ягона дин эгаси қолиб, Ундан ўзга бутлардан, санамлардан, жонсиз мавжудотлардан, ҳайвонлардан, тузумлардан, одамлардан ёки шунга ўхшаш нарсалардан қўрқасизларми?\n«Албатта, Аллоҳ тақво қилганлар ва гўзал ишлар қилганлар биландир». (Наҳл сураси, 128-оят)\nАллоҳ ким билан бўлса, икки дунёда ҳам ўша ютади. Унга турли ҳийлагарларнинг макри таъсир этмайди. Шунинг учун тақводан ҳам, яхши ва гўзал ишлар қилишдан ҳам қолма.\nАллоҳ, нақадар яхши диёр бўлмиш, охират диёрида бизларни остидан анҳорлар оқиб турган адн жаннатлари ва чашмалар ила мукофотлагин.\nБизларни Ўзингдан қўрқадиган ва гўзал ишлар қиладиган бандаларингдан қилгин.\nЯнгиланди ( 02.07.2017 19:02 )


Ақтўбеда теракт содир этган жангариларнинг асл мақсади нима бўлгани маълум қилинди\n17:05 / 12.06.2016\nҚозоғистоннинг Ақтўбе вилоятида қурол дўкони ва ҳарбий қисмга ҳужум уюштирган террорчилар қшлга киритган қуроллари билан бир қанча давлат ташкилотларининг маъмурий биноларини босиб олишни режалаштиришган. Бу ҳақда Қозоғистон миллий хавфсизлик қўмитаси раҳбари ўринбосари Нургали Билисбеков маълум қилган.\nУнинг сўзларига кўра, ҳуқуқни муҳофаза қилиш ва махсус гуруҳларнинг ўз вақтида олиб борган чора-тадбирлари натижасида уларнинг бу мақсадлари амалга ошмаган. Антитеррор операциялари вақтида 19 террорчи йўқ қилинган ва 9 нафари қўлга олинган.\n“Қўлга олинганлар ўзларининг жиноий ҳаракатлари ҳақида кўрсатма бермоқда”, деди Билисбеков.\nУнинг айтишича, жиноятчилар 23 дона қуро ўғирлашга муваффақ бўлган. Уларнинг бари қайтариб олинган. Шунингдек, ушбу ҳодиса юзасидан 25 та жиноий иш қўзғатилган.


Клуб янгиликлари – "Сўғдиёна" футбол клуби расмий сайти\n«Сўғдиёна» Coca-Cola Суперлиганинг 2-тур баҳсига тайёргарликни бошлади\n«Сўғдиёна» Coca-Cola Суперлиганинг 2-тур баҳсига тайёргарликни давом эттирмоқда.Бугунги булиб утган машғулот жараёнидан Фотоголереяни томоша қилишингиз мумкин.\n“Сўғдиёна” “Нефтчи” чипталар 9 мартдан сотувда\n“Сўғдиёна” жамоаси Суперлиганинг 2-турида ўз майдонида Фарғонанинг Нефтчи жамоасини қабул қилади. Ушбу ўйинга қизиқиш юқорилиги инобатга олиниб,юртдошларимиз учун қулайлик яратиш мақсадида мазкур баҳс учун чипталар 9 март кунидан сотувга чиқарилади. […]\n«Сўғдиёна» ПФК дан мухлислар учун янгиликлар\n“Cўғдиёна” жамоасининг Суперлигада иштирок этаётганлиги Жиззахлик футбол ишқибозларни қувонтиргани шубҳасиз. «Сўғдиёна» ПФК раҳбарияти жорий мавсумда мухлисларга қулайлик яратиш мақсадида иш олиб бормоқда. Клуб рахбарияти «Нефтчи»га қарши бўлиб ўтадиган ўйин олдидан […]\n«Сўғдиёна» бугун машғулотга киришди ва бошқа хабарлар…\nАввал хабар берганимиздек, «Сўғдиёна» Тошкентда йиғинни давом эттирмоқда. Мураббийлар штаби «Қизилқум» га қарши назорат учрашувидан сўнг жамоага қисқа муддатли таътил берган эди.\nХозирда Александр Мочинов қўл остида “Сўғдиёна” футболчилари навбатдаги мавсумга тайёргарликни Жиззахда давом эттиришмоқда. Ўткан мавсумда “Ўзбекистон кубоги” учрашувлари доирасида “Орол” жамоаси сафида “Сўғдиёна”га қарши тўп сурган ҳамда ушбу жамоага бош […]\nЖавлон Салоҳиддинов: “Ўзбекистон Футбол Фередерициясининг барча талабларини бажардик ”\nХабар берганимиздек,ЎФФ президенти Умид Аҳмаджонов Жиззах вилоятига ташриф буюрдилар. “Сўғдиёна” ПФК да олиб борилаётган ишлар юзасидан жамоа ижрочи директори Жавлон Салоҳиддинов ўз фикрини билдирди. -Бугунги кунда “Сўғдиёна” ПФК професионаллик сари […]


"Бухоро Амирлигининг олтин хазинаси" китоби, Сотимжон Холбоев\nИстиқлол қаддимизни ростлаб, ақлимизни пешлаб қарамликдан озод этди. Ўзлик, тафаккур ва маънавиятимизнинг тикланиши тарихимизнинг қора деб кўрсатилган жиҳатларини тўғри англашимиз, махфийликка маҳкум этилган воқеликнинг рўёбга чиқаришимиз имконини берди. Ушбу тадқиқот мана шу буюк имконият маҳсули – муаллифнинг кейинги бир неча йиллик изланишлари самараси ила дунёга келди. Унда Бухоро амирлигида чоракам икки аср давомида тўпланган беҳад катта ва беҳисоб олтин хазинасининг қисман тарихи ва тахминий миқдори, тақдир ва қисмати тарихий ҳужжат ҳамда чоп этилган бошқа манбалар асосида биринчи маротаба илмий жиҳатдан ўрганилиб, умумлаштирилган. Шунинг билан бирга хазина ҳақидаги ҳар хил мақсадда тарқатилган ёлғон ва уйдирмалар имкон даражасида таҳлил қилиниб, тарих фанига ҳозиргача маълум бўлмаган, хазина билан боғлиқ қизиқарли маълумотлар ҳам берилган.\nМазкур монографик асар илмий-оммабоп усулда ёзилган бўлиб, ўз мазмуни ва моҳиятига кўра, тарихчи ва иқтисод тарихи мутахасислари, банк ва молия ходимлари, тадбиркорлар, олий ўқув юртлари талабалари, умуман кенг китобхонларнинг илмий-маънавий эҳтиёж ва талабларини қондиришга хизмат қилади, деган умиддамиз.\n1.2. Жадидчиликка қарши мутаассиблик - амирлик\nва хазина заволи\nБухоро амирлиги ва унинг беҳад катта олтин хазинаси ленинчи большевистик партия томонидан уюштирилган «инқилоб», яъни босқин туфайли тарихан завол топди. Аммо бу фожиа бошқа бир томондан бевосита Бухоро жадидчилиги ва жадидлари билан ҳам боғлиқ бўлди.\nБухорода жадидчилик ҳаракати жамиятни янгилаш ва ислоҳ қилиш, шунинг билан бирга, амирлик монархиясини конституциявий монархия билан алмаштириш мақсадида тарих майдонига келди. Аммо бунинг оқибати эса бошқача бўлиб чиқди. Амирлик ва хазина бой берилди. Бухорода коммунистик мустамлака истибдоди ўрнатилди. Нега шундай бўлди? Бизнингча, бу саволга тўғри жавоб топиш ҳозир Бухоро тарихининг энг муҳим ва долзарб масалаларидан бири бўлиб турибди.\nКашф этилмаган хазиналар


САМАРҚАНД ЕРЛАРИДА «ЧАНДЛЕР» ЁНҒОҚЛАРИ ЎСАДИ » Зарафшон Газетаси\nЗарафшон тоғ тизмасининг Ургут туманидаги қисми ён бағирлари асрлар давомида эътибордан четда қолиб келаётганди. Сабаби Қоратепа, Зинак, Бойқишлоқ, Хўжайдуқ каби қишлоқлар ва унга туташ ҳудудларда сув танқислиги боис экин экишнинг иложи йўқ эди. Аҳоли эса у ер-бу ердан қайнаб чиқаётган булоқ сувидан фойдаланарди, холос. Лалмикор ҳисобланган юзлаб гектар майдонлар яқин йилларда ҳам баҳор пайтларда яшил тусга киришини ҳисобга олмаганда, ёзда қуш учса қаноти, одам юрса оёғи куядиган даражада бир чўлни эслатарди. Бу ўтмишдаги тасаввурлар. Бугун эса бу ерларни, умуман, туманни ёй шаклида ўраб турган тоғ ён бағирларини бундай атаб бўлмайди.\nУЗОҚ ИСТИҚБОЛНИ КЎЗЛАГАН ҚАРОР\nПрезидентимиз Шавкат Мирзиёевнинг 2017 йил 1 июндаги "Ёнғоқ ишлаб чиқарувчилар ва экспорт қилувчилар уюшмасини тузиш ва унинг фаолиятини ташкил этиш тўғрисида"ги қарори нафақат Ургут тумани, балки республикамиздаги барча тоғолди ҳудудларни яшил майдонларга айлантиришга кенг йўл очди. Бу билан мамлакатимиз қишлоқ хўжалигида туб ислоҳотлар ўтказиш, ер ва ер ресурсларидан самарали фойдаланиш, томчилатиб суғориш тизимини жорий этган ҳолда янги экин турларини ўзлаштиришга алоҳида эътибор қаратилмоқда. Аграр соҳа ривожида янги, тезпишар, ички ва ташқи бозорларда рақобатдош бўлган маҳсулотлар етиштириш, айниқса, суғориш қийин кечадиган тоғолди ҳудудлари ҳамда лалми майдонларда экиш учун хориждан серҳосил ёнғоқ, писта, бодом ва унаби дарахти кўчатлари келтирилмоқда.\nУшбу саъй-ҳаракатлар туфайли вилоятимизнинг Жомбой, Қўшработ, Ургут туманларида интенсив ёнғоқзорлар барпо этилди. Бунинг учун Америка Қўшма Штатлари, Туркиядан тезпишар, оқ мағизли, жаҳон бозорида талаб юқори бўлган "Чандлер" навли ёнғоқ кўчатлари келтирилди. Унинг ўзига хос хусусиятларидан бири совуққа чидамли бўлиши билан бирга, мамлакатимиз иқлимига мос ва серҳосилдир.\nТОШЛОҚ ЕРДА ДУРКУН БОF\nУргут тумани ҳудудидаги тоғ ён бағирларида ёнғоқ, бодом, писта, унаби етиштириш бўйича белгиланган дастурга кўра, 10 минг гектардан ортиқ ер майдони ажратилган.\n– Президентимиз Шавкат Мирзиёевнинг ўтган йили Ургутга ташрифи давомида туманнинг лалми, тоғолди ерларидан самарали фойдаланиб, интенсив узумчилик, писта, бодом, унаби ва ёнғоқ экиш юзасидан топшириқлар берган эди, – дейди туман ҳокимининг қишлоқ ва сув хўжалиги масалалари бўйича ўринбосари Бекзод Тугалов. – Қўйилган вазифалардан келиб чиқиб, ажратилган ер майдонлари ҳисобига 1857 та лойиҳа амалга оширилди. Ушбу ерларнинг 1700 гектарида 2020 йилга қадар ёнғоқзорлар барпо этиш мўлжалланган. Лойиҳалар туфайли 7300 та янги иш ўрни яратилади.\nБиз тошлоқдан боғ яратаётган тадбиркорлар ҳузурида бўлиб, уларнинг ишлари билан танишдик.\n– Кўриб турган мана бу ерлар бир умр сув тегмаган тошлоқ ва янтоқзордан иборат эди, – дейди фермер хўжалиги раҳбари Самих Холбобоев. – Қисқа муддат ичида ҳудудда замонавий технология асосида интенсив ёнғоқзор барпо қилдик. Зинак тоғ ёнбағридаги 300 гектар ер текисланиб, атрофи ўралди. Майдонларни суғориш учун янги сув ҳавзалари барпо этдик. Биздан анча пастликда жойлашган «Қоратепа» сув омборидан замонавий насос, агрегатлар ёрдамида сув чиқарилиб, ёнғоқ кўчатларини томчилатиб суғориш йўлга қўйилди. Ерлар узоқ йиллар фойдаланилмай ётганлиги боис тупроқ таркиби лаборатория орқали текширувдан ўтказилди. Тупроқда азот ва фосфор моддаси камлиги аён бўлди. Шуни ҳисобга олиб, кўчатларни агротехника қоидалари асосида ўтқаздик. Ҳозир улар баравж ўсмоқда. Ёнғоқзор майдонлардан самарали фойдаланиш эвазига унинг қатор ораларига асосий турдаги қишлоқ хўжалиги экинларини ҳам экиб оляпмиз.\nТуманда хориждан келтирилган ёнғоқ кўчатларини маҳаллий шароитда етиштиришга ҳам катта эътибор берилмоқда. Жумладан, "Темур Тўлаган кўчат ва ниҳоллари" фермер хўжалигида ёнғоқнинг "Чандлер" нави кўпайтирилмоқда.\n– Ўтган йили декабрь ойида Туркия давлатида бўлиб қайтдик, – дейди фермер хўжалиги раҳбари Одил Бобоев. – У ерда биз ҳамкорларимизнинг ишлари билан танишдик ва ўзимиз билан «Чандлер» навли ёнғоқдан олиб келдик. Бу нав ёнғоқ иқлимимизга мос, оқ мағиз ва экспортбоплиги билан бизга маъқул бўлди. 2 гектар майдонда 300 мингта ёнғоқ эккан эдик. Ёнғоқлар тўлиқ униб чиқиб, гуркираб ўсмоқда. Улар бир йилдан кейин пайванд қилингач, тайёр дарахтга айланади. Келгусида кўчат майдонларини янада кенгайтиришни режалаштирганмиз.\n«ЧАНДЛЕР»ГА МОС ЕР\nУргут туманида ёнғоқчиликни ривожлантириш ишлари хусусида сўзимизни якунлар эканмиз, бу борада вилоятимизда амалга оширилаётган кенг кўламдаги лойиҳалар ижроси хусусида ҳам тўхталишни истар эдик. Юқорида номи зикр этилган қарор асосида ёнғоқ ишлаб чиқарувчилар ва экспорт қилувчилар уюшмаси тузилиб, унинг офиси Самарқанд шаҳрида жойлаштирилди.\nШунга асосан республикамизнинг Самарқанд, Жиззах, Сурхондарё, Қашқадарё ва Тошкент вилоятларининг тоғолди ва лалми ер майдонларидан унумли фойдаланишни йўлга қўйиш мақсадида мазкур ҳудудларда интенсив ёнғоқзор, бодомзор, писта ва зайтун боғларини барпо этиш кўзда тутилган.\n– Вилоятимизда жами 2500 гектар тоғолди ва лалми ер майдонларида интенсив ёнғоқзор ташкил этиш режалаштирилган бўлиб, унинг 500 гектари Жомбой тумани ҳудудида, 600 гектари Пайариқ туманида ва 1400 гектари Булунғур тумани ҳудудида жойлашган. Мазкур ҳудудларга ёнғоқнинг "Чандлер" ҳамда "Киско" навларини экиш режалаштирилмоқда, – дейди ±нғоқ ишлаб чиқарувчи ва экспорт қилувчилар уюшмаси раиси Камол Абдуллаев. – Шу йилнинг апрель-май ойларида Жомбой туманида 500 гектар ер майдонига синов тариқасида ёнғоқнинг янги нави экилди. Кўчатлар Американинг Калифорния штатидан ҳамда Туркиядан келтирилди. Ҳозирда кўчатларнинг деярли 90 фоизи кўкариб, иқлим шароитимизга мослаштирилмоқда.\nМамлакатимиз иқлим шароитига мос кўчатларни ўзимизда етиштириш мақсадида Жомбой туманида замонавий лаборатория, иссиқхона ва тажриба майдончаси барпо этилмоқда. Бунинг натижасида лабораторияда ёнғоқ, бодом, писта, зайтун ва бошқа турдаги мевали кўчатлар «ин витро» усулида етиштирилади. Бу кўчатларнинг афзаллиги шундаки, улар турли хил касалликлардан холи, сувсизлик ва совуққа чидамли, шу билан бирга, қисқа муддатда ҳосилга киради.\nЎНFОҚНИНГ «ЧАҚИЛМАГАН» МЎЪЖИЗАЛАРИ\nАйтишларича, уч йилда ҳосилга кирадиган ёнғоқнинг дастлабки йилида ҳар бир тупидан 10-15 килограмм, гектаридан эса 4 тоннагача ҳосил олинар экан. Дарахт тўққиз йиллик бўлганида тўлиқ ҳосилга киради ва ҳар гектар майдондаги ёнғоқнинг ҳосил салмоғи 8 тоннани ташкил этади. Шунда мавжуд ёнғоқзордан 4 тонна юқори сифатли ҳосил олинади.\nКўчат экилганидан уч-беш йил ўтиб, унинг ҳосилини териб олиш қўл меҳнатида бажарилади. Кейинчалик жараён тўлиқ автоматлаштирилган ҳолда, яъни техника ёрдамида амалга оширилади.\nКорхона томонидан ёнғоқ ҳосилини қайта ишлаш борасида ҳам аниқ режалар ишлаб чиқилган. Унга кўра, дарахт тўла ҳосилга киргач, ёнғоқзорга яқин ҳудудда замонавий технологияларни жалб этган ҳолда маҳсулотни қайта ишловчи махсус завод бунёд этилади. Бу ерда ёнғоқ қайта ишланиб, қадоқланган ҳолда ички бозор ҳамда хорижга экспорт қилинади.\nМазкур интенсив ёнғоқзор лойиҳаси ишга туширилгач, 200 та доимий ва 500 та мавсумий иш ўринлари ташкил этилади.\nХуллас, вилоятимизда ёнғоқ етиштириш, уни экспорт қилиш имкониятлари кенгаймоқда. Бу эса ички ва ташқи бозорларни хушхўр, ўта фойдали маҳсулот билан тўлдириш имконини беради.\nСамарқанднинг беҳишт боғлари\nУргут: Эркин иқтисодий зона сари дастлабки одим


Барқарор тараққиёт - Ekolog.uz\nҲAЙВOНЛAРНИНГ КЎЗЛAРИ ТУНДA ЁНAДИМИ?\n2018-09-13 60 marta o'qildi\nАТРОФ-МУҲИТГА ТАЪСИРНИ БАҲОЛАШНИНГ ЗАМОНАВИЙ ТИЗИМИ ЖОРИЙ ЭТИЛАДИМИ?\n2018-09-01 64 marta o'qildi\nТошкент шаҳрида атроф-муҳитга таъсирни баҳолашнинг замонавий тизими (АТБТ) ва Марказий Осиёнинг бошқа мамлакатлари билан бир қаторда уни Ўзбекистонда жорий этиш мавзусига бағишланган миллий семинар ўтказилди. Тадбир Экология ва атроф-муҳитни муҳофаза қилиш давлат қўмитаси томонидан Марказий Осиё минтақавий экология маркази филиали (CAREC-МОМЭМ), БМТнинг Европа иқтисодий комиссияси ва Европада хавфсизлик ва ҳамкорлик ташкилоти (ОБСЕ) кўмаги остида ташкил этилди.\nБИРИНЧИ КУН: «АТРОФ-МУҲИТНИ ҲИМОЯЛАШ ВА БАРҚАРОР РИВОЖЛАНИШ БОРАСИДА ҲАМКОРЛИКНИ МУСТАҲКАМЛАШ»\n2018-06-06 178 marta o'qildi\nМОХЭФ-2018 тадбирини ўтказишдан кўзланган мақсад - минтақани барқарор ривожлантириш стратегиясини биргаликда шакллантириш ва давлат, ривожлантириш бўйича халқаро ташкилотлар, илмий доиралар, фуқаролик жамияти ва бизнес ўртасида мулоқотни мустаҳкамлашга кўмаклашишдан иборат.\nМОХЭФ 2018 – маррадан бошланиш нуқтага қадар\n2018-06-02 179 marta o'qildi\nМОХЭФ-2018 форумининг асосий мавзуси: «Атроф-муҳитни ҳимоялаш ва барқарор ривожланиш борасида ҳамкорликни мустаҳкамлаш». Форум Ўзбекистон Ҳукумати, Ўзбекистон Республикаси Экология ва атроф-муҳитни муҳофаза қилиш давлат қўмитаси, Марказий Осиё минтақавий экология маркази (МОМЭМ) томонидан ташкил этилган.\nМОХЭФ-2018 тадбирини ўтказишдан кўзланган мақсад минтақани барқарор ривожлантириш стратегиясини биргаликда шакллантириш ва давлат, ривожлантириш бўйича халқаро ташкилотлар, илмий доиралар, фуқаролик жамияти ва бизнес ўртасида мулоқотни мустаҳкамлашга кўмаклашишдан иборат.\n2018-04-28 193 marta o'qildi\nПроблема истощения водных ресурсов актуальна и для Узбекистана. По оценкам Института мировых ресурсов, республика в числе 13 государств, где меньше всего воды в пересчете на душу населения — 625 кубометров.\nЕВРОИТТИФОҚДА БИР МАРТАЛИК ПЛАСТИК ҚАДОҚ ТАҚИҚЛАНАДИ\n2018-03-14 273 marta o'qildi\nЕвропада 12 йилдан сўнг бир марталик пластик қадоқ тақиқланади. Стратегия Еврокомиссия томонидан тасдиқланди. ЕК биринчи вице-президенти Франс Тиммерманснинг фикрича, пластик бундан буён бизнинг овқатимиз, сувимиз, ҳаттоки жисмимизга тегиши керак эмас. Ягона узоқ муддатли қарор – қайта ишлаш ҳисобидан чиқиндилар сонини чеклаш лозим. DW маълумотларига кўра, Хитой жаҳондаги пластик чиқиндининг ярмидан кўпини қайта ишлаган, жумладан, Евроиттифоқдан тахминан 1,5 млн.га яқинини. ЕИ ХХР ҳукумати билан бир неча йиллик ўтиш даврини ўрнатиш ҳақида келишиб олмоқчи бўлди, бироқ музокаралар муваффақиятли якун топмади.\n2018-02-09 343 marta o'qildi\nАртемиялар ер юзида асосан хлорли, сульфатли, карбонатли, ҳар литрида 300 граммгача тузи бор шўр сувда учрайди. Улар сув ўтлари, бактериялар билан озиқланади. Орол денгизидаги артемиялар асосан урғочи, лекин улар ўз-ўзидан кўпайиш хусусиятига эга. Мамлакатда Орол денгизидан артемия цисталарини йиғиб олиб сотиш билан шуғулланадиган 10 дан ортиқ фирма ва корхоналар мавжуд. Уларни балиқчилик билан шуғулланувчи қатор давлатлар сотиб олмоқда. Ўзбекистондаги балиқчилик хўжаликлари ҳам албатта фойдаланади.\nЭКОЛОГИК МУАММОЛАР ВА ЕТАКЧИЛИК ЭЪТИРОФИ\n2017-12-09 534 marta o'qildi\nИслом Каримов минтақадаги турли экологик таназзуллар, хусусан Орол муаммосига дунё равишда дунё жамоатчилиги эътиборини қаратиб келди. Хусусан, 2014 йилда бўлиб ўтган “Орол денгизи минтақасидаги экологик офат оқибатларини юмшатиш бўйича ҳамкорликни ривожлантириш” мавзусидаги халқаро конференция иштирокчиларига мурожаат қилиб жумладан шундай деган эди:\n«Яқин-яқинларгача ўзининг улкан биохилма-хиллиги билан машҳур бўлган Оролбўйи минтақасида ўсимликлар ва ёввойи ҳайвонлар тури кескин камайиб бормоқда, жумладан, сут эмизувчиларнинг 12, қушларнинг 26 ва ўсимликларнинг 11 тури буткул йўқ бўлиш хавфи остида турибди. Оролнинг қуриган қисми ўрнида ҳосил бўлган 5,5 миллион гектардан ортиқ майдондаги янги Оролқум саҳроси тобора бутун Оролбўйи минтақасига ёйилмоқда. Бу ердан ҳар йили атмосферага қарийб 100 миллион тонна чанг ва заҳарли тузлар кўтарилиб, қум бўронлари ва кучли шамоллар билан мазкур ҳудуддан анча олис бўлган минтақаларга ҳам тарқалмоқда».\nОНА ТАБИАТ - ҚЎРИҚХОНА\n2017-12-07 478 marta o'qildi\nЭсимда, болалигимизда ариқ ва булоқларнинг сувидан ҳеч ҳадиксиз ичардик, – дейди Тошкент шаҳар Олмазор тумани Мустақиллик маҳалласида истиқомат қилувчи етмиш ёшни қаршилаган Хосият Ибрагимова. – Иссиқ нонларни оқар сувга оқизиб ердик. Ҳозирчи, ким маҳалла, гузарлар оралаб оқиб ўтадиган ариқдан сув ича олади? Баъзи бир калтафаҳмлар ариққа супринди ташлайди, кир ювилса, мағзавасини тўкади. Уйлардан узоқлашмасдан исталган жойларга ташлаб кетилган чиқиндилар кайфиятингизни тушириб юборади. Яшаётган маҳаллаларимиз тоза бўлиши аввало, ўзимизга боғлиқ. Фақат ҳовли ва уйларимиз эмас, қишлоқ, шаҳарлар ҳам ўзимизники. Унинг озодалигига ҳар биримиз жавобгармиз, масъулмиз.\n2017-12-02 386 marta o'qildi\nИлк электромобиллар ички ёнув двигателига эга бўлган автоуловлардан 50 йил илгари пайдо бўлган эди. Фарадей электромагнит индукцияси ҳодисасини кашф этгач, муҳандислар айнан электромобиллар яратиш устида ишлай бошладилар.1895 йили илу маротаба француз Шарль Жанто соатига 63 км. тезликда электромобилда рекорд ўрнатади. 1899 йилда бу рақам янгиланиб, янги соатига 100 км.лик рекорд ўрнатилади. Белгиялик Камил Иенатци томонидан яратилган электромобиль соатига 105 км.тезликда юра олган. ХХ асрнинг бошларида электроавтоуловлар кенг тарқалиб, улардан такси, ўт ўчиришда, тез тиббий ёрдам кўрсатишда фойдаланишади. Аммо 1930-йиллардан бошлаб электромобиллар ўрнини ички ёнув двигателига эга автомобиллар эгаллай бошлади.1990-йилларга келиб, ҳавонинг ўта ифлосланиши оқибатида электромобилларни ижорий қилиш фикри яна фаоллашди. Замонамизнинг биринчи серияли равишда чиқарилган электромобили GM EV1 бўлиб, у АҚШда 1996 йилдан 2003 йилгача чиқарилди. Бугунги кунда автомобиль бозорида жуда ҳам кўп русумли электромобиллар чиқарилмоқда.


Маҳмуд Аббос БМТни Фаластинда яҳудий қишлоқлари қуришни тақиқлашга чақирди\nФаластин мухторияти раҳбари Маҳмуд Аббос.\nФаластин мухторияти раҳбари Маҳмуд Аббос БМТ Хавфсизлик кенгашини Фаластинда яҳудий қишлоқлари барпо этишни тақиқлашга чақирди. БМТ Бош Ассамблеясида пайшанба куни сўзлаган Маҳмуд Аббос бу борадаги резолюцияни яқин орада тақдим этишини маълум қилди.\nАббос ўз нутқида 2017 йилни “Исроил томонидан Фаластин ерлари босиб олинишига барҳам берилган халқаро йил” сифатида эълон қилишни таклиф этди.\nБунга жавобан Исроил Бош вазири Бинямин Нетеняҳу Аббосни Исроил парламентида нутқ сўзлашга чақирди. Нетеняҳу Исроил-Фаластин зиддиятларини бартараф этиш масаласидаги музокараларни қисқа муддатда жонлантиришга тайёр эканини маълум қилди.\n2012 йилда Фаластин БМТда кузатувчи давлат мақомига эга бўлган эди. Де –факто Фаластин давлати мавжуд эмас, БМТ Иордан дарёсининг Ғарбий соҳилидаги ҳудудларни Исроил томонидан босиб олинган ерлар сифатида қабул қилади.


Ихтисослаштирилган олимпия захиралари мактаб-интернати ўқувчиларининг овқатланишини аутсорсинг шартларида ташкил этиш тўғрисида\n7105 O‘zbekiston Respublikasi Jismoniy tarbiya va sport vazirligi 29/08/2019 13/09/2019 0\nЎзбекистон Республикаси Жисмоний тарбия ва спорт вазирлигининг ихтисослаштирилган мактаб-интернати фаолиятини самарали ташкил этиш, шу жумладан, ўқувчиларнинг овқатланиш тизимини янада такомиллаштириш мақсадида Вазирлар Маҳкамаси қарор қилади:\n1. Ўзбекистон Республикаси Жисмоний тарбия ва спорт вазирлигининг 2020 йил 1 январдан бошлаб ошхоналар ходимлари сонини, озиқ-овқат маҳсулотларини ташиш ва етказиб бериш харажатларини мақбуллаштириш, табиий камайиш нормалари доирасида нобудгарчиликларни энг кам даражага келтириш, таом турларини хилма-хиллаштириш ва овқат тайёрлаш сифатини яхшилаш мақсадида Ўзбекистон Республикаси Жисмоний тарбия ва спорт вазирлиги тизимидаги ихтисослаштирилган олимпия захиралари мактаб-интернати ўқувчиларининг овқатланишини аутсорсинг шартларида ташкил этиш тўғрисидаги таклифига розилик берилсин.\n2. Ихтисослаштирилган олимпия захиралари мактаб-интернатлари ўқувчиларининг овқатланиш тизимини аутсорсинг шартларида ташкил этиш тартиби тўғрисида низом иловага мувофиқ тасдиқлансин.\nЎзбекистон Республикаси Жисмоний тарбия ва спорт вазирлиги тизимидаги ихтисослаштирилган олимпия захиралари мактаб-интернатларининг сўрови бўйича озиқ-овқатларнинг амалдаги ўртача бозор нархлари тўғрисидаги маълумотлар мунтазам тақдим этилишини;\nозиқ-овқат маҳсулотлари тўғридан-тўғри шартномалар бўйича бевосита фермер хўжаликларидан, улгуржи савдо ташкилотларидан ва уларнинг вакилларидан сотиб олинишида аутсорсерларга ҳар томонлама ёрдам берилишини таъминласинлар.\n4. Ўзбекистон Республикаси Жисмоний тарбия ва спорт вазирлиги манфаатдор вазирликлар ва идоралар билан биргаликда ўзлари қабул қилган норматив-ҳуқуқий ҳужжатларни икки ой муддатда ушбу қарорга мувофиқлаштирсин.\n5. Мазкур қарорнинг бажарилишини назорат қилиш Ижтимоий ривожлантириш масалалари котибияти ва жисмоний тарбия ва спорт вазири\nД.Ҳ. Набиев зиммасига юклансин.


51-ЗОНА СИРЛАРИ. ЎЗГА САЙЁРАЛИКЛАР БИЛАН ҲАМКОРЛИК… - 7 Мая 2020 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nСреда, 03.06.2020, 15:39\nГлавная » 2020 » Май » 7 » 51-ЗОНА СИРЛАРИ. ЎЗГА САЙЁРАЛИКЛАР БИЛАН ҲАМКОРЛИК…\nГарчи 51-зона ўта махфий деб ҳисобланса-да, ҳеч ким бу ерда ўзга сайёраликлар яшайди, улар билан ҳамкорлик қилинади деб ўйламаган. Ҳаммасини физик-ядерщик Роберт Лазар ошкор қилди. У 1989 йил май-ноябр ойлари оралиғида Лас-Вегас телеканалидаги чиқиши жараёнида 51-зона сирларини ошкор этди. Уни махфийлаштирилган объектга муҳим вазифани бажариш учун жалб этишган экан.\nУнга ўзга сайёраликлар фазо кемаси чизмаси асосида тортиш кучига қарши мотор яратиш вазифасини юклашди. Бу мотор атом элементлари асосида ишлайди. Лекин метинликда пўлатдан қолишмайдиган махсус металлдан ясалган. Ана шу иш жараёнида Лазар кўплаб муҳим ҳужжатлар билан танишган. Ҳужжатлар ерликларнинг ўзга сайёраликлар билан ҳамкорликлари мавзусида эди. Тан олиб айтишича, Лазар 1989 йил март ойида ўзга сайёраликнинг ўзини кўришга ҳам муяссар бўлибди. У жуда пакана, боши хумдек, тана ранги кулранг. Ўзга сайёралик олимлар билан қайсидир масалада суҳбатлашаётганди.\nЛазар бу маълумотларни ичига сиғдира олмабди. Хотини Трейсига, яна бир неча дўстларига айтибди. Дўстларидан бири Жон Лир исмли уфолог эди. Лазарни биргаликда ўша 51-зонага боришга кўндирди. Боришди. Кўришди. Дўстлар ўша ерда ўзга сайёраликлар кемалари бир қўйиб бири осмонга кўтарилиши, ерга қўнишига гувоҳ бўлишди.\nТелеканал мухбирига берган интервьюсидан сўнг уни Индиан-Спрингс деган жойга олиб боришди. У ерда сўроқ қилишди. Огоҳлантиришди. Бунга кўра Лазар ҳеч қачон 51-зонага яқин бормаслиги зарур эди. Акс ҳолда жосусликда айбланиб қамалишини алоҳида таъкидлашди. Бу ҳаммаси эмас эди. Шундан кейин Америка махсус хизмат ташкилоти ходимлари уни таъқиб эта бошлашди. Хотини билан жанжаллаштириб ҳам қўйишди.\n1990 йили Япония телеканалларидан бири мухбири уни интервьюга таклиф қилди. Бу интервью ростакамига шов-шувга айланди. Фақат Лазар Америка махсус хизмат ташкилотининг навбатдаги таъқибига учради. Улар Лазарнинг физик-ядерщиклигини тасдиқловчи барча ҳужжатларни, архивларни йўқ қилишди. Кейин эса орадан кўп ўтмай у қўлга олинди. Ишонасизми, Лазарни қўшмачиликда айблаб суд қилишди. Агар ҳаракатини қилмаса, қамалиб кетиши тайин эди. Ҳуқуқни муҳофаза қилиш ташкилоти ходимлари билан келишишга мажбур бўлди. Натижа ёмон бўлмади. Мажбурий хизмат жазоси билан кифояланди. Лекин шартга кўра, у журналистларга умуман яқин бормаслиги лозим эди. Нима ҳам қилсин? Роберт Лазар ўша-ўша 51-зона ҳақида ҳеч кимга оғиз очмади. Лекин биларди. Бир кунмас бир кун 51-зона ўз сирларини очади. Ўзга сайёраликлар афсона эмаслиги ҳам исботини топади.\nКатегория: Fikr va Mulohaza qiling | Просмотров: 23 | Добавил: Sherlaruz.CoM | Теги: #uznews, #xabarlar, #newsuz, #Yangilik, #ahborot, #новости, #Yangiliklar, #news, #habarlar | Рейтинг: 0.0/0


«БАРМОҚЛАРДА ОЛАМ ТАФТИ» - Ўзбекистон овози газетаси\nЧорраҳадан ўтаётган йигитга одамлар ёрдам беришга уринишар, у эса рад этарди. Кўпчилик қатори мен ҳам ҳайрон бўлдим. Кейинроқ шу йигитни Ўзбекистон тарихи давлат музейидаги тадбирда учратдим.\nЎзбекистон ХДП Марказий Кенгаши Хотин-қизларнинг ижтимоий-сиёсий фаоллигини ошириш сектори ва музей ҳамкорлигида ташкил этилган тадбир «Бармоқларда олам тафти», дея номлангани бежиз эмас. Барчамизга маълумки, кўзи ожиз инсонлар дунёни бармоқлари орқали кўради ва ҳис этади. Бу кўргазма орқали уларга илк бор музей экспонатларини кўриш имконияти берилди. Улар ҳар бир ашёнинг таърифини эшитиб, янада аниқ тасаввурга эга бўлишди.\n— Бахтсиз ҳодиса сабабли ўн икки ёшимда кўзим кўрмай қолди, — дейди биз чорраҳада учратган йигит Исломжон Жўраев. — Аввалига қийналдим. Яқинларимнинг қўллаб-қувватлаши натижасида яна ҳаётга қайтдим. Олға юришга аҳд қилиб, ота-онамнинг кўнгли ўксимаслиги учун ҳам ҳеч кимдан кам бўлмасликка интилдим.\nЯшнобод тумани 20-махсус мактаб-интернатда ўқиб, Низомий номидаги Тошкент давлат педагогика университетига ўқишга кирдим. Ҳозир тўртинчи босқич талабасиман. Кўплаб маҳаллий ва хорижий нашрларда илмий мақолаларим чоп этилди. «Тарихий тафаккурни ривожлантириш орқали ёшларда миллий ғоя ва ватанпарварлик туйғуларини шакллантириш» лойиҳасини тақдим этиб, «Камолот» стипендиясини олдим. «Биз — буюк юрт фарзандларимиз» фестивали доирасида Қорақалпоғистон Республикаси ва ўн иккита вилоятда бўлиб, лойиҳамнинг кенг ёйилгани, куртак ёзганини кўриб хурсанд бўлдим. Дўстлар орттирдим. Ўзимга ишончим янада ортди. Ёлғиз эмаслигим, бошқалардан кам эмаслигимни ҳис этдим. Келажакдаги режаларим ҳақида гапирадиган бўлсам, тадбиркорлик билан шуғулланмоқчиман. Юртимизда бунинг учун барча шарт-шароитлар яратилган. Бу — шунчаки баландпарвоз гаплар эмас. Бир соғлом инсоннинг қўлидан келадиган ишларни бажара оламан. Мустақил ҳаракатланаман. Йўллардан бировнинг ёрдамисиз ўтаман. Кўпчилик ёрдамга шошилади. Ёрдамини рад этганимда ҳайратланишади. Ўйлайманки, жисмоний камчилик ютуқларга эришишимизда тўсиқ бўла олмайди.\nМузей директори, тарихчи олим Жаннат Исмоиловани ташриф буюрганларга Ўзбекистон ҳудудини акс эттирувчи рельефли харитани таништираётган вақтда учратдик.\n— Кўзи ожиз инсонлар учун махсус кўргазма ташкил этишни анчадан бери ният қилгандик, — дейди у. — Аммо улар буни қандай қабул қилар экан, деб ўйлардик. Ўзбекистон Халқ демократик партияси бу ғоя амалга ошишига катта ёрдам берди, қўллаб-қувватлади. Музейимизга кутганимиздан ҳам кўпроқ инсонлар келганини кўриб хурсанд бўлдик, янада руҳландик.\n— Бугунги ислоҳотлар мазмун-моҳияти билан инсонни улуғлашга, унинг шаъни, қадр-қимматини оширишга ва манфаатларини ҳимоя қилишга қаратилгани билан қимматлидир, — дейди Ўзбекистон ХДП Марказий Кенгаши сектор мудири Гулшан Асатова. — Партиямиз Сайловолди дастурида аҳолининг ижтимоий ёрдамга муҳтож қатламларига меҳр-мурувват кўрсатиш, ногиронларнинг ижтимоий инфратузилма объектларидан бемалол фойдаланиши учун шароитларни яхшилаш масалалари кўзда тутилган. Бу борада муайян амалий ишлар қилиняпти. Бугунги тадбир ҳам электоратимиз вакилларига бироз бўлса-да кайфият улашиш, уларни тарихий меросимиз билан яқиндан таништириш мақсадида ташкил этилди. Ўйлаймизки, кўргазма уларга манзур бўлди.\nКўргазмада Камолиддин Беҳзод номидаги Миллий рассомлик ва дизайн институти талабаларининг ижодий ишларидан, Геология музейи тақдим этган материаллардан фойдаланилди. Кўзи ожизлар жамияти билан ҳамкорликда мана шундай кўргазмаларни республика миқёсида ўтказишга келишиб олдик.\n— Махсус кўргазма ташкил этилишини эшитиб, биринчилардан бўлиб келдим, — дейди Кўзи ожизлар жамияти аъзоси Улуғбек Содиқов. — Келиб, музейдаги тарихий буюмларни ушлаб кўриб, таърифини эшитдик. Жуда хурсанд бўлдик. Ўзбекистон тарихи билан боғлиқ янги маълумотларни билиб олдик. Миллий рассомлик ва дизайн институти талабаларининг ижодий ишлари, айниқса, Ҳайитмирза Ёқубжоновнинг «Куй» деб номланган ҳайкали жуда ёқди. Бундай тадбирлар кўпайишини истардим.\nТадбир якунида кўргазма иштирокчиларига аудиодисклар ва эсдалик совғалари топширилди.


Калит сўз "намоз"\n02 10 2018 - 10:25 XUTBA.UZ\nҚуёш чиқаётганда, қиёмда турганда ва ботаётганда намоз ўқиш, тиловат саждаси қилиш ва жаноза намози ўқиш жоиз эмас. Фақат ўша куннинг асри бундан мустасно. Мазкурлар имом хутбага чиққанда ҳам макруҳдир. Субҳдан кейин унинг суннатидан бошқа нафл макруҳдир. Шунингдек, аср адо қилинганидан кейин, то шомни адо қилгунча ҳам шундай. Ким намознинг охирги вақтида аҳли фарз бўлиб қолса,


Каримов Термизга сафари пайтида фермерларга деҳқончилик бобида ўгитлар берди.\nПрезидент Ислом Каримовнинг 30 июнь куни Сурхандарё вилояти маркази Термизга сафари чоғида 140 минг аҳолиси бўлган шаҳар ярим кун давомида батамом беркитилди.\nОзодлик суҳбатлашган маҳаллий аҳоли вакилларига кўра, вилоят ҳокимияти шаҳар ташқи кўринишидаги камчиликларни Ўзбекистон президенти нигоҳидан яширишга уринганлар.\nЎзбекистон президенти матбуот хизмати президент Каримов Сурхандарё ва Қашқадарё вилоятларига сафар қилиб, икки вилоятдаги "ободонлаштириш ишлари" билан танишгани ҳақида хабар тарқатди.\n"Ўзбекистон" телеканали берган хабарга кўра, Каримов Термизда қурилган намунавий уйлар ва Термиз марказидаги кўнгилочар боғда қурилаётган "Санъат саройи" қурилишини кўздан кечирган.\nТермиз шаҳрида Иккинчи жаҳон уруши қурбонлари хотирасига шу йил май ойида очилган "Хотира ва қадрлаш" мажмуасини ҳам зиёрат қилган.\nТермиз маркзаидаги "Хотира ва қадрлаш" мажмуасига элтувчи барча йўллар беркитилган эди\nОзодлик суҳбатлашган термизликлар, эрталабки соат бешдан тушликка қадар, шаҳар фалажланиб қолганини айтди.\nТермиз яшовчиларидан бирига кўра, шаҳар марказида нафақат машиналар, балки йўловчиларнинг ҳаракатланиши ҳам тақиқлаб қўйилган:\n- Бутун Термиз шаҳрида автомобиль ҳаракати соат 12-00 гача батомом тўхтатилиб, эрталаб соат 5-00 дан кейин шаҳарга ҳеч ким ва ҳеч қайси техника киритилмади. Шаҳар фалажланганди. Ат-Термизий кўчасида жойлашган барча дўкон, аптека, маиший хизмат нуқталари очилмади. Ҳатто марказий деҳкон бозорида биронта деҳқон ёки савдогар кўринмади. Ҳамма қурилишларда қурувчилар ҳам уйига жўнатилиб, Каримов келиши муносабати билан барча ишлар тўхтатилди, - деди Термиз яшовчиларидан бири.\nТермизлик дўкондорлардан бирининг айтишича, ички ишлар ва хавфсизлик ходимлари одамларни "ҳатто ҳожатга чиқишга" изн бермаган:\n- Термиз шаҳрида ваҳима "президент келяпти", деб соат ўн яримларда мелиса билан СНБ бутун Термиз шаҳри йўлларини катта-ката машиналар билан "блокировать" қилиб қўйди. Тадбиркорлар дўконларини ёпиб қўйиб, ресторан, ошхоналар мижозларини кўчага ҳайдаб юбориб, савдо -сотиқ қилишларига йўл қўйишмади.Тушлик вақтига тайёрланган ош, сомса ва ҳоказоларни сота олишмади. Ошхона ва дўконлар ишчиларини ичкарига қамаб, эшикни олдида мелиса ходимлари туриб олиб, ҳатто ҳожатга чиқишга рухсат беришмади, - деди у.\nКўп қаватли уйда яшовчи бошқа бир термизлик шаҳар марказига боришнинг умуман имкони бўлмаганини айтади:\n- Бизни умуман ҳатто домлар орасида юргани қўйишмади. Уни олдига камида беш километр атрофида ҳатто пашша учолмади.\n"Золотая Бочка" ўрнига "Миллий таомлар"\nИслом Каримов намунавий уйларни кўздан кечирган\nТермизлик ўқитувчи эса Ислом Каримов келиши олдидан шаҳар икки кеча-кундуз давомида "худди ялаб чиққандек" тозаланганини билдирди:\n-У Термиз шаҳрига келиши олдидан қурувчилар ўнқир-чўнқир йўлларни асфальт билан кечаю кундуз ямаб чиқишди. Бутун ҳокимият ва аҳоли икки кун ухламай чиқди. Йўллар худди ялаб чиққандек тозаланиб, Термиз шаҳрида биронта ҳам қум чанг қолмади, - деди тозалик ишларига жалб этилган термизлик ўқитувчи.\nТермизлик дўкондорнинг айтишича, шаҳар ҳокимияти тадбиркорларни дўконлар пештоқидаги баннерларни ўзгартиришга мажбурлаган:\n- "Алко Маркет" ароқ дўконларини номи ўзгартирилиб, "Яхна ичимликлар сотиш дўкони" деган баннерлар ёзиб қўйилди. "Золотая Бочка" ресторани "Миллий таомлар" ошхонасига айлантирилди , "Золотая Бочка" устини "Миллий таомлар" деган сўзлар битилган баннерлар билан ёпиб қўйишди, - дейди маҳаллий дўкондор.\nУнинг илова қилишича, ҳаттоки баъзи бўшаб ётган янги квартиралар тадбиркорлар ҳисобидан вақтинча дўконларга айлантирилган:\n- Янги қурилган уч қаватли уйларнинг биринчи қавати жуда қиммат бўлгани учун ҳеч ким сотиб олмаётганди. Бу квартиралар бир йилдан бери бўшаб ётувди. Ҳатто шу квартиралар, Каримов келиши муносабати билан, тадбиркорлар ҳисобидан прилавкалар қўйилиб, вақтинчалик тўлдириб, кўзбўямачилик қилинди, деди тадбиркор.\n"Мундир кийган қароқчилар" ва "кўниккан халқ"\nКаримов Термизда экан кимса ташқарига чиқа олмаган\nИсми сир қолиш шарти билан Озодликка гапирган маҳаллий инсон ҳуқуқлари фаолига кўра, иш жойи, даромади ва ҳатто озодлигидан ажралиб қолишга қўрққан тадбиркорлар "мундир кийган қароқчилар" топшириғини бажаришга мажбур:\n- Миллардлаб маблағлар тадбиркор бошига тушади. Бизнес икки-уч кунга тўхтайди. Ҳатто "Каптива" ва бошқа автомашиналар кўчадан тўхтатилиб, тўғридан-тўғри Тошкентдан олдиндан келган делегацияни 15-20 кун олиб юришга мажбурланади. Бензинини ҳатто фуқоро ўз ёнидан харажат қилади. Автобуслар, "Фотон" ва бошқа барча катта техникалар "частный сектор"ники бўлса ҳам, эксплуатация қилинади. Қурилиш материал дўконларидан бир тийинсиз хоҳлаганча олиб, ишлатиб юборилади. Ҳокимият тўлайди дейишади, лекин ҳеч қачон тўланмайди. Агар тадбиркор "жалоба" қилса, унда унинг бор-йўғи ноқонуний тортиб олиниб, ўзини милиардлаб сунъий қарздор қилишади ва керак бўлса қаматиб юборишади. Буни ҳамма билади. Шунинг учун ҳам ҳамма куйса ҳам, улар хоҳлаган қурилиш материалларини ўзини "убыткаси"га беради. Ўзбекистонда ҳокимият ва мундир кийган қароқчилар бор, - деди маҳаллий ҳуқуқбон.\nУ Термиз аҳолиси Ўзбекистон юқори раҳбарлари келишидон олдин кўриладиган бундай чораларга кўникиб қолганини айтди:\n- Одамлар кўникиб ҳам қолди. Электроэнергия улар келиши олдидан ўчмай қолади. Улар келиб, кетгандан ёки байрам тугагандан свет ва газ ўча-ўч бўлиб қолади. Халқимиз оғзида: Лимитимиз ошиб кетди раҳбарият келиб, шунинг учун ҳам ўчириб лимитни қоплаяпти, деган гап юради. Ҳеч кимни коммунал тўлови бўлмасада, ҳамма негадир қарздор! Ҳеч ким ҳеч нарсани исботлай олмайди бу жамиятда, - дея хулоса қилади ҳуқуқбон.


«Пахтакор» ОЧЛнинг 2-турида ҳам дуранг ўйнади. Бугун АГМК ўйнайди – Газета.uz\nФото: "Пахтакор" матбуот хизмати\n18 апрель 2021, 13:57 Спорт\n17 апрель куни Осиё Чемпионлар лигаси доирасида «Пахтакор» жамоаси ўз иштирокини давом эттирди. «B» гуруҳидан жой олган Ўзбекистон жамоаси 2-тур учрашувини Ироқнинг «Эйр Форс» клубига қарши ўтказди. Зерикарли кечган баҳсда 0:0 ҳисобидаги дуранг натижа қайд этилди.\nБиринчи бўлимда ташаббус тўлиғича «Пахтакор» тарафида бўлди. 18-дақиқада Чераннинг узатмасидан кейин Эркинов рақиб дарвозабони билан бирга-бир чиқиб борди, аммо Ҳожиматнинг зарбасига аниқлик етишмади. Орадан ҳеч қанча ўтмасдан қулай вазиятда Дердийок тўпга етиб кела олмади. Биринчи бўлим охирларида Черан икки ҳолатда қулай имкониятга чиқди, бироқ ҳар икки сафар Рашидовнинг узатмасидан кейин Драган салгина ноаниқ зарбалар йўллади.\nИккинчи бўлимнинг дастлабки қисмида тўпни кўпроқ назорат қилиш энди ироқликлар тарафига ўтди. Лекин учрашувда Қувватов дарвозаси томон ҳақиқий хавф туғдирган бирорта зарба берилмади. Баҳс сўнггида яна олдинга ташланган «Шерлар» бир неча кескин вазиятларни юзага келтиришди. Бироқ Чераннинг икки зарбаси голга айланмаган бўлса, Йўлдошев ва Муҳиддиновнинг зарбаларини ҳимоячилар қайтаришди.\nЎйиндан сўнг тошкентликлар бош мураббийи Питер Хюистра ўз фикр-мулоҳазаларини билдириб ўтди.\n«Менимча, бугунги ўйинда ғалабага ҳақли эдик. Биринчи бўлимда имкониятлар юзага келтирдик. Иккинчи бўлимни яхши бошламадик, лекин алмаштиришлардан кейин яна ташаббусга эришдик. Бироқ гол ура олмадик. Бугун биринчи беллашувга нисбатан фаолроқ ўйнадик.\nОхирги мўлжални нишонга олишда адашдик. Ўйин бошиданоқ вазиятлар юзага келтирдик. Рақибда эса дарвозага хавфли зарба деярли бўлмади. Биз ҳужумкор футбол кўрсатишга интиламиз. Ҳужум уюштириш ва ўйин назоратида яхшироқ бўлдик. Энди кейинги баҳсда ғалаба қозонишга ҳаракат қиламиз", — дейди «Пахтакор» устози.\nЭслатиб ўтамиз, 1-турда «Пахтакор» жамоаси Эроннинг «Трактор» клубига қарши баҳсда 3:3 ҳисобидаги дурангга имзо чеккан эди. 2-турдан сўнг гуруҳда иккинчи ўринни эгаллаб турган «Пахтакор» 20 апрель куни «Шаржа» билан беллашади.\nШунингдек, бугун олмалиқнинг АГМК клуби Тожикистоннинг «Истиқлол» жамоасига қарши ОЧЛдаги 2-тур учрашувини ўтказади.


Кузатувчилар қатлиом жойини бориб кўрди\nСуриядаги БМТ кузатувчилари тинч аҳолидан қарийб 80 одам ўлдирилгани иддао қилинган қишлоққа бориб вазият билан яқиндан танишди.\nСуриядаги БМТ кузатувчилари қатлиом содир этилгани иддао қилинган жойни бориб кўрганларида деворларда қон излари ва куйган жасадлар ҳиди бўлганини бироқ 78 киши ўлдирилганини тасдиқлай олмасликларини айтди.\nЖума куни БМТнинг 20дан ортиқ кузатувчиси қатлиом содир этилгани иддао қилинган Мазраат Ал-Қубайр қишлоғига борди.\nУндан олдин ўққа тутилгани боис халқаро кузатувчилар мазкур қишлоққа кира олмаган эди.\nБМТ матбуот вакилига кўра, халқаро кузатувчилар “даҳшатли жиноят” изларини кўрган.\nУндан олдин Суриялик фаоллар президент Башар Ал-Ассадга тарафдор бўлган жанггарилар 78 одамни ўлдириб ёқиб юборганини хабар қилган.\nХалқаро ҳамжамият қатлиомни қоралаб, Сурия Президенти Башар Ал-Ассадни яна бир марта истеъфога чиқишга чақирди.\nСурия ҳукумати қатлиомга алоқадор эканини рад қилмоқда.\nАйни пайтда, АҚШ Давлат котиби Ҳиллари Клинтон БМТ-Араб Лигасининг Сурия бўйича махсус вакили Кофи Аннан билан Вашингтонда учрашди.\n- БМТ-Араб Лигасининг махсус вакили, БМТ собиқ Бош котиби, дўстимиз ва ҳамкасбимиз Кофи Аннан билан Давлат департаментида учрашаётганимиздан бағоят хурсандмиз. Биз зўравонликларга чек қўйишни назарда тутган олти банддан иборат Аннан таклиф қилган режани Сурия ҳукумати қандай бажараётгани масаласини муҳокама қилишни давом эттирамиз. Бу масала дунёнинг қатор лидерлари ва БМТ Хавфсизлик кенгашида ҳам муҳокама қилинди, - деди Ҳиллари Клинтон.\nБМТ-Араб Лигасининг махсус вакили Кофи Аннан Сурия ҳукуматига босимни кучайтиришга чақирди.\n- Сурия можароси ҳақиқий муаммо бўлиб қолмоқда. Мен зўравонликлар тўхтатилишига қаратилган режа бажарилиши борасида Сурия ҳукумати ва бошқа томонларга босимни янада кучайтириш билан боғлиқ масалани Давлат Котиби Ҳиллари Клинтон билан муҳокама қилаётганимдан мамнунман, - деди Кофи Аннан.\nМосквада Клинтоннинг ёрдамчиси Фредерик Хоф Сурия масаласини юқори лавозимли россиялик дипломатлар билан муҳокама қилди.\nКремл эълон қилган баёнотда БМТ-Араб Лигасининг Сурия бўйича махсус вакили Кофи Аннаннинг режасини амалга тадбиқ этиш учун “халқаро ҳамжамият қўллаб-қувватлаши”ни қозонишга келишиб олингани маълум қилинган.\n8 июн куни Германия Россияни БМТ Хавфсизлик кенгаши орқали Сурия Президенти Башар Ал-Ассад режимига қарши кескинроқ чоралар кўриш йўлидаги уринишни қўллаб-қувватлашга чақирди.\nАйни пайтда, Сурияда зўравонликлар давом этмоқда.\nСуриялик фаолларга кўра, шанба куни ҳукумат аскарлари Дераа шаҳрини тўплардан ўққа тутгани оқибатида камида 15 одам нобуд бўлган.


Абитуриент 53,6 балл тўплаб техникумига қабул қилинмади – MEHRTILSIMI.uz\nСаламат Авезов 22.12.2020\tFikr bildirganlar yo’q 1 803 кўрилди\nМен II гуруҳ ногирониман. Нукус шаҳридаги Абу Али ибн Сино номидаги техникумнинг стоматология факультетига топшириб, 53,6 балл тўпладим. Лекин менга ўқишга қабул қилинмадингиз, сизга имтиёз қўлланилмади деди. Ушбу ҳолатда мен қаерга мурожаат этишими мумкин?\nВазирлар Маҳкамасининг 715-сонли қарори билан тасдиқланган Низомга мувофиқ профессионал таълим муассасаларига ўқишга қабул қилиш учун кириш имтиҳонлари (тест синовлари, касбий (ижодий) имтиҳон, ёзма имтиҳон) ташкил этилади.\nАбитуриентлар кириш имтиҳонларида иштирок этиш учун аризага қўшимча равишда белгиланган муддатда I ёки II гуруҳ ногиронлиги бўлган, «Меҳрибонлик уйлари» тарбияланувчиси ёки кам таъминланган оила фарзанди бўлган абитуриентлар тегишлилиги бўйича ногиронлик гувоҳномаси нусхаси, туман (шаҳар) ҳокимининг «Меҳрибонлик уйлари»га жойлаштириш бўйича қарори ёки ижтимоий ҳимояга муҳтож оилалар фарзандлари учун Ўзбекистон Республикаси Молия вазирлиги ҳузуридаги бюджетдан ташқари Пенсия жамғармасининг «Ижтимоий ҳимоя ягона реестри» ахборот тизимига асосан туман (шаҳар) иқтисодий тараққиёт ва камбағалликни қисқартириш бўлимлари томонидан шакллантирилган маълумотни электрон платформага юклайди. Электрон платформага юкланган ҳужжатлар «PDF» (portable document format) форматида сканер қилинган бўлиши лозим. Сканер қилинган ҳужжатларнинг талаб даражасида бўлмаслиги абитуриентнинг рўйхатдан ўтказилмаслигига асос бўлади.\nШунингдек профессионал таълим муассасаларида абитуриентлар мурожаатларини кўриб чиқиш учун апелляция комиссияси ташкил этилади.\nАпелляция комиссиясининг таркиби профессионал таълим муассасаси директорининг буйруғи билан тасдиқланади. Апелляция комиссияси раиси таълим муассасаси директори ҳисобланади.\nТест синовлари натижасидан норози бўлган абитуриент ёки унинг ота-онаси ёхуд уларнинг ўрнини босувчилар (васийлар) тест синовлари тўлиқ якунланиб, танлов натижаси эълон қилингандан сўнг икки кун давомида профессионал таълим муассасасида ташкил этилган апелляция комиссиясига ёзма ёки электрон шаклда апелляция шикоятини бериш ҳуқуқига эга.\nШуни ҳам айтиб ўтишим жоиз, Абу Али ибн Сино номидаги Жамоат саломатлиги техникумларида масъул котиб Ўзбекистон Республикаси Соғлиқни сақлаш вазирлиги томонидан тайинланади.\nAvvalgi Avvalgi sahifa: Ногиронлик гуруҳимни ўзгартириш мумкинми?\nKeyingi Keyingi sahifa: Қарилик пенсиясидан ногиронлик нафақасига ўтиш мумкинми?


Apple раҳбари Хитой билан махфий битим имзолагани маълум бўлди – Kommers.uz\nМиллиардерлар\t7:30 | 9.12.21\nApple раҳбари Хитой билан махфий битим имзолагани маълум бўлди\nТим Кук Хитой иқтисодиётига 275 миллиард доллар сармоя киритишни таклиф қилган.\nApple бош директори Тим Кук 2016 йилда Пекинга қилган биринчи шахсий ташрифлари чоғида расмийлар билан беш йиллик яширин келишувга эришгани маълум бўлди. Икки томонлама шартномалар Apple’га қарши маҳаллий тартибга солиш органлари фаоллигининг кучайиши фонида тузилган. Бу ҳақда The Information компаниянинг ички ҳужжатларига таяниб, ёзмоқда.\nҚайд этилишича, ўшанда Хитой расмийлари Apple маҳаллий иқтисодиётга етарлича ҳисса қўшмаяпти, деб ҳисоблаган. Кейин Кук Хитой ҳукуматига мамлакат иқтисодиётига 275 миллиард доллар сармоя киритиш мақсадида беш йилга шартнома имзолашни таклиф қилган.\nМаълум бўлишича, Америка компанияси Хитойга илғор технологияларни ривожлантириш, мутахассислар тайёрлаш ва маҳаллий таълим муассасалари билан янги технологиялар соҳасида ҳамкорлик қилишда ёрдам беришга ваъда берган. Бундан ташқари, компания ўз қурилмалари учун Хитойда ишлаб чиқарилган компонентлардан кўпроқ фойдаланиш мажбуриятини олган.\nЖумладан, 2016 йилда Apple Хитойнинг Didi такси хизматига 1 миллиард доллар сармоя киритган. Шартнома шартларига кўра, уни 2022 йилнинг майигача узайтиришга рухсат берилган. Агентлик маълумотларига кўра, Apple Хитойда ўз хизматлари ва қурилмалари фаолиятига чекловлар қўйилишидан чўчиган.\nАввалроқ 2021 йил сентябрь ва октябрь ойларида Apple Хитойда юзага келган етказиб бериш занжири муаммолари ва электр таъминотидаги чекловлар туфайли iPhone 13’ни режалаштирилганидан 20 фоиз камроқ ишлаб чиқаргани хабар қилинганди.


Шавкат Мирзиёевни Нур-Султондаги аэропортда Қосим-Жўмарт Тўқаев кутиб олди - Daryo\n18:34, 05.12.2021 48902\nШавкат Мирзиёев Қозоғистон президенти Қосим-Жўмарт Тўқаевнинг таклифига биноан 5 декабрь куни давлат ташрифи билан Нур-Султонга жўнаб кетганди. Президент матбуот хизмати давлат раҳбари Нур-Султонга етиб борганини маълум қилди.\nХабарда айтилишича, Нурсултон Назарбоев номидаги халқаро аэропортда президент шарафига фахрий қоровул саф тортди. Шавкат Мирзиёевни Қозоғистон президенти Қосим-Жўмарт Тўқаев кутиб олди.\nШундан сўнг икки мамлакат етакчиларининг қисқа суҳбати бўлиб ўтди.\nЭслатиб ўтамиз, Шавкат Мирзиёев Қозоғистонга давлат ташрифи арафасида ушбу мамлакат нашрига икки томонлама муносабатларнинг ҳолати ва истиқболлари ҳамда Марказий Осиёдаги ҳамкорликка бағишланган катта интервью берди.\nШавкат Мирзиёев 2022 йилда Бельгияга расмий ташриф билан боради\n07:30, 04.05.2022 93272\n14:48, 23.04.2022 77617\n18:10, 07.05.2022 83309\n13:11 Бугун 159\n12:59 Бугун 2494\n12:46 Бугун 508\n12:35 Бугун 3612\n07:30, 15.05.2022 78578


Олий лига. Бир дербида дуранг, бошқасида йирик ҳисоб, «Қизилқум» етакчилардан бирини енгди\n21:35 / 19.08.2017\nЎзбекистон чемпионатининг 18-туридан ўрин олган учрашувлар якунига етди. Бугун бўлиб ўтган яна тўрт учрашув аҳамиятга молик натижалар қайд этилди.\nҚашқадарё дербисида «Машъал» «Шўртан» дарвозасига жавобсиз тўртта гол киритган бўлса, «Қизилқум» «Қўқон»дан устун келди. Фарғонада кечган водий дербисида эса ғолиб номи аниқланмади. Шунингдек Игорь Шквирин собиқ жамоаси, унинг бугунги жамоасини мағлубиятга учратди.\nОлий лига, 18-тур\n«Машъал» – «Шўртан» 4:0 (1:0)\nГоллар: Ҳумоюн Муртазоев (16, 69), Искандар Шойқулов (56), Кенжа Тўраев (65, пенальти).\n«Машъал»: Жавоҳир Илёсов, Искандар Шойқулов, Сардор Абдураимов, Ҳумоюн Муртазоев, Шаҳзод Шайманов, Аббос Шодмонов, Зоҳир Қўзибоев (Мирзакамол Камолов, 46), Кенжа Тўраев (Зафар Тўраев, 71), Никита Павленко, Аваз Агалиев, Абдуллоҳ Олимов (Томоки Мураматсу, 76).\n«Шўртан»: Алибек Туропов, Жамол Отақулов, Олимжон Каримов (Шаҳзодбек Хурсанов, 70), Игорь Таран (Ғулом Раҳмонов, 60), Лазиз Убайдуллаев, Обид Жўрабоев, Элдор Бойматов, Сунаттилла Мамадалиев, Аббос Омонов (Марадона Сафаров, 20), Отабек Нарзуллаев, Руслан Мельзиддинов.\n«Нефтчи» – «Навбаҳор» 1:1 (1:1)\nГоллар: Мўйдин Мамазулумов (29) — Рўзимбой Аҳмедов (39).\n«Нефтчи»: Ўткир Юсупов, Достон Турсунов, Камронбей Кападзе, Мўйдин Мамазулумов (Отабек Ҳайдаров, 75), Музаффар Музаффаров, Жасур Ҳасанов, Абдураҳмон Абдулҳақов (Мансур Саидов, 63), Абдужамол Исроилов, Муроджон Тўйчибоев, Иброҳим Раҳимов, Алишер Шоғуломов (Дилёрбек Эрматов, 64).\n«Навбаҳор»: Асилбек Омонов, Ғиёсжон Комилов, Ойбек Қиличев, Дилшод Жабборов, Мирзоҳид Ғофуров, Аъзам Алиев, Рўзимбой Аҳмедов (Дониёр Усмонов, 75), Сардор Азимов (Илҳом Бойдедаев, 65), Жаҳонгир Меҳмонов, Дарко Станоевич, Аббос Махсталиев (Неманья Йованович, 63).\n«Олмалиқ» – «Сўғдиёна» 2:1 (2:0)\nГоллар: Владислав Касминин (2), Зафар Полвонов (32) — Санжар Рашидов (51, пенальти).\n«Олмалиқ«: Акбар Тўраев, Дилшод Жўраев (Игорь Йелич, 58), Шоҳназар Норбеков, Лутфулла Тўраев, Камолиддин Мурзоев, Шавкат Муллажонов, Ислом Иномов, Зафар Полвонов (Виктор Клишин, 84), Раҳматулло Бердимуродов, Санжар Рихсибоев (Абдуқаҳҳор Хожиакбаров, 72), Владислав Касминин.\n«Сўғдиёна«: Музаффар Абдуллаев, Сардор Қулматов, Санжар Рашидов, Суҳроб Қобилов, Ихтиёр Тошпўлатов (Шоҳруҳ Достонов, 46), Қаҳрамон Баҳодиров (Азамат Исроилов, 82), Отабек Валижонов (Элёр Орифов, 74), Шерзод Жалилов, Сардор Қаҳҳоров, Сардор Эминов, Жавлон Гусейнов.\n«Қизилқум» – «Қўқон-1912» 3:1 (3:1)\nГоллар: Самандар Шодмонов (35), Отабек Зокиров (38), Ғайрат Жумаев (41) — Дарко Гожкович (12).\n«Қизилқум»: Эркин Жабборов, Шукурали Пўлатов, Эркин Бойдуллаев, Отабек Зокиров, Файзулла Қамбаров, Артур Геворкян, Самандар Шодмонов (Нодирхон Камолов, 87), Ғайрат Жумаев, Шерали Жўраев, Илҳом Юнусов, Отабек Исроилов (Максим Юрку, 69).\n«Қўқон-1912»: Никита Рибкин (Азиз Ашуров, 46), Жамшид Ҳасанов (Хушнуд Авилов, 46), Жавоҳир Сидиқов, Дониёр Ҳасанов, Суҳроб Бердиев (Андрей Сидоров, 72), Александр Мерзляков, Акмал Холмуродов, Дарко Гожкович, Қувондиқ Рўзиев, Мурод Холмуҳаммедов, Филип Райевац.\nЎзбекистон чемпионати Қизилқум\nЯриммарафон ва спортча юриш бўйича Ўзбекистон очиқ чемпионати бўлиб ўтди


6 декабрь, 2019, 22:50 822\n"Металлург" сардори жамоасини ўзгартирмоқда.\n«Металлург» жамоаси сардори Акбар Исматуллаев ҳақида кўпчилик ушбу мавсумдаги ўйини учун юқори баҳо беришмоқда. Икки йил аввал «Пахтакор»га керак бўлмай қолган ҳимоячи «Металлург»да янада ўсишга эришди. Натижада у миллий терма жамоа даражасигача кўтарилди.\nМавсумни кучли бешликда якунлашгани ҳақида\n«Металлург» мавсум давомида асосан ўрта поғоналарда юрган бўлса-да, охирги турдан кейин жамоанинг 5-ўринни банд этгани маълум бўлди. Исматуллаев дастлаб шу ҳақида гапирди.\n- Мавсум аввалида олдимизга кучли бешликка кириш вазифаси қўйилганди. Чунки ўтган йили ҳам 5-ўринни эгаллагандик ва бу йил ҳам буни такрорладик. Ўйлайманки, бу Бекобод жамоаси учун ёмон натижа бўлмади. Мавсум давомида ғалабали ва мағлубиятли ўйинларимиз ҳам бўлди. Яъни, омадимиз чопмаган ўйинларни ҳам ўтказдик. Лекин якуний натижадан келиб чиқсак, барчамиз учун қониқарли тугади деб айта оламан. Тўғри, мавсум давомида биз асосан 7 ва 8-ўринларда бўлдик. Лекин шахсан мен учун жамоа сардори сифатида «Металлург»нинг кучли бешликка кира олгани кутилмган ҳолат эмас. Рақиб жамоа дарвозаларига гол уриш, зарба бериш, дарвозамиздан кам гол ўтказиш, тўпни назорат қилиш, умуман шунга ўхшаш статистикалар борасида ҳам кўплаб клублардан устунлик қилдик. Бу борада олдингига қараганда яхши бўлди.\nЯнги даражага кўтарилган Исматуллаев\nАкбар «Металлург»нинг чинакам етакчисига айланди. У ҳаттоки «Пахтакор»даги ўйинларидан кўра Бекободда янада кучлироқ ўйин кўрсата бошлади. Шу боис Исматуллаев ҳақидаги илиқ фикрлар кўп эшитилди.\n- Футболда барибир мураббийнинг ишончи муҳим аҳамият касб этади, - деб мавзуни давом эттирди, футболчи. - «Пахтакор»га айрим жиҳатларимиз тўғри келмагани учун «Металлург»да ижарада ўйнашни бошлагандик. Аммо бу биз учун яхшиликка хизмат қилди. 7 йил «Пахтакор»да тўп сурганим боис аввалига бошқа клубда ўйнашимда айрим қийинчиликлар бўлганди. Лекин икки йил ичида фақат олдинга ҳаракат қилдим. Чунки ҳаёт давом этади. Андрей Шипилов бизга ишонч берди ва имконият тақдим этди. Аммо инсон ўсишдан тўхтаб қолмасдан, яна янги марралар сари интилишни давом эттириши керак. Балки мени миллий терма жамоага чақиришгани ҳам бежиз эмасдир. Илгари олимпия терма жамоасида Вадим Абрамов билан бирга ишлаганман. У ўйинларимни кузатиб келгани учун ҳам миллий жамоага чақирди деб ўйлайман.\nАндрей Шипилов тўғрисида\nШу ўринда футболчи «Металлург» бош мураббийи Андрей Шипилов ҳақида фикр билдирар экан, уни ўзи билан бирга ишлаган мутахассислар орасида алоҳида аҳамиятга эгалигини айтди.\n- Ҳа, Шипиловни фаолиятимда катта ўрин тутадиган мураббий десам бўлади. Чунки бу мураббий билан «Пахтакор»да етти йил бирга ишлаганман. У «Металлург»га бош мураббий бўлганидан кейин бизни чақирди. «Пахтакор»нинг захирасида ўтириб умримизни ўтказгандан кўра бошқа жамоанинг асосий таркибида ўйнаб ўзимизни кўрсатганимиз яхши-да. Шу сабабли Андрей Сергеевичга инсонгарчилик сифатида ҳам раҳмат айтаман. «Металлург»да икки йил давомида бор кучимиз билан ўйнадик. Ўтган вақт давомида мени жамоа сардори этиб тайинлашди. Қўлдан келганича ёрдам беришга ҳаракат қилдим.\nМиллий терма жамоага чақирилгани хусусида\nШуниндек, Акбар Исматуллаев миллий терма жамоага ҳам чақирила бошланди. Бу эса унинг учун ажойиб воқелик эди. Кўриниб турибдики, Вадим Абрамовга ҳам «Металлург» сардорининг ўйинлари маъқул келган.\n- Миллий терма жамоа барибир ўз номи билан миллий терма жамоа. Бундай жойда ўйнаш ҳар бир ўйинчининг орзуси. У ерга борганда сиз фақат ватан шаънини муносиб ҳимоя қилиш учун ўйнайсиз. Шундай экан, барибир терма жамоадаги муҳит ҳам бошқача бўлади. Вадим Абрамов менга ҳам ишонч билдираётган экан, унинг ишончини қозонишни истардим. У йиғинлар ва расмий учрашувларга таклиф қилганида мени яна кейинги йиғинларга ҳам чақиришини айтди. Умид қиламанки, бор кучим билан ёрдам беришга тайёрман.\nТаиланднинг «Бурирам» жамоасидан тушган таклиф ҳақида\nОхирги пайтларда уни Таиланднинг энг кучли клуби ҳисобланган «Бурирам Юнайтед»га кетиши ҳақида кўп айтилди. Бу ҳақида ўзи шундай деди:\n- Ҳа, менга яхши таклифлар бўлди. Аммо расман шартнома тузганимдан кейин янада аниқ маълумот айтаман. Ўйлашимча, яқин икки ҳафта ичида барчаси маълум бўлади. Аммо ҳозирдан шуни айтишим мумкинки, кейинги мавсумни деярли 90 фоизга Таиланд етакчиси «Бурирам» жамоасида ўтказишим аниқ. Тез орада у ерга кетаман. Бу клуб келаси йили Осиё Чемпионлар лигасида ўйнайди. Менга Таиланддан таклиф яқин 2-3 ой ичида бўлди. Ўшанда мураббийларимиз билан бу ҳақида маслаҳатлашдик. Бу мен учун янги чақирув. Ёшим ҳам 28 да. Бундай пайтда менга Таиланднинг энг кучли клубидан таклиф бўлди. Агар ўртамиёна ёки кучсизроқ жамоасидан таклиф бўлганида ҳам бошқа гап эди. Лекин доим ҳам сизга етакчи клубдан таклиф бўлавермайди. У ерда кучли легионерлар тўп суради. Насиб қилса, Таиландда легионер сифатида Осиё Чемпионлар лигасида иштирок этишни ният қилиб турибман.\nХайрлашиш олдидан «Металлург» ҳақида тилак билдирди\nУшбу мавсум Исматуллаев учун «Металлург»даги охиргиси бўлди. Шу боисдан футболчи Бекобод жамоаси ҳақида фикр билдирди.\n- Икки йил ичида «Металлург»да ўйнаб ҳар томонлама, инсонийлик ва футболчи сифатида кўп нарса ўргандим. Бемалол айтаманки, бу жамоа менга кўп нарса берди. Жамоа ишқибозларига омад тилайман. «Металлург» доим юқори ўринларда бўлишини тилайман. Ўз навбатида клуб раҳбарияти, мураббийлар штаби, жамоа аъзолари, ишчи-ходимлар, ҳамма-ҳаммага ўз миннатдорчилигимни билдираман. Ўйлайманки, вақти келиб яна «Металлург»да ўйнаш насиб қилар. Чунки ўтган икки йил давомида мен у ерда жуда яхши инсонлар билан ишладим.\n«Пахтакор» ҳақида нима дейди?\nАкбар учун собиқ клубига айланган «Пахтакор» бу йил ҳаммадан кучли ўйин кўрсатди. Бу борада эса Исматуллаев ўзининг фикрларини ҳам билдириб ўтди.\n- Натижага ярим йил ёки бир йилда эришиш қийин бўлади. Шота Арвеладзени «Пахтакор»да бу йил учинчи йили бўлди. Айнан уч йил деганда мураббий натижа кўрсата олди. Чунки бирданига клубни шакллантириш қийин бўлади. Бу йил эса «Пахтакор» чиндан ҳам бошқаларга қараганда кучли ўйнади ва ҳақли равишда муваффақият қозонди.\nИслом Исоқжоновнинг янги жамоаси "Навбаҳор"...ми?


Пайғамбар алайҳиссаломнинг шайтондан ҳимоя қилинишлари — KUKALDOSH.UZ\nПайғамбар алайҳиссаломнинг шайтондан ҳимояланганлари ҳақида Қози Иёз шундай дейди: «Маълумки, Ислом уламолари Пайғамбар алайҳиссаломнинг шайтондан тўлиқ ҳимоя қилинганларига ижмоъ қилганлар. Ул зот нафақат баданларига турли азиятлар етишидан ва хаёлларини турли-туман васвасалар ўраб олишидан, балки ҳар қандай ҳолатда ҳам шайтондан ҳимояланган эдилар».\nАбдуллоҳ ибн Масъуд розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Аллоҳ таоло ҳар бирингизга жинлардан битта ва фаришталардан битта шерикни вакил қилиб тайинлаган», дедилар. Шунда саҳобалар: «Эй Аллоҳнинг Расули, сизга ҳам тайинланганми?» деб сўрашди. Ул зот соллаллоҳу алайҳи васаллам: «Ҳа, менга ҳам тайинланган, лекин Аллоҳ таоло мени ундан (жиндан бўлган вакил устидан) ғолиб қилди, натижада у мусулмон бўлди», дедилар».\nПайғамбаримиз алайҳиссаломнинг жин йўлдошлари мусулмон бўлса ҳам, саҳобаларнинг жин йўлдошлари мусулмон бўлмаган эди. Лекин саҳобалар Расулуллоҳ соллаллоҳу алайҳи васалламнинг гўзал суҳбатларидан баҳраманд бўлганлари учун ҳам шайтоннинг ҳийлаларига алданмаганлар.\nШайтон алайҳилаъна Пайғамбар алайҳиссаломга бир неча бор ёмонлик қилишга, у зотни тўғри йўлдан чалғитишга уриниб кўрган бўлса-да, бирор марта ҳам мақсадига ета олмаган.\nДарҳақиқат, кўплаб ривоят ва асарларда зикр қилинишича, шайтон кўпинча Расулуллоҳ соллаллоҳу алайҳи васалламнинг нурларини ўчириш, ул зотни ўлдириш ва ҳақ йўлдан чалғитишга жон-жаҳди билан ҳаракат қилган. Бироқ шайтон ва унинг малайларининг Расулуллоҳ соллаллоҳу алайҳи васалламга қарши барча уринишлари иш бермай, ҳар сафар ноумид бўлишган.\n«Расулуллоҳ соллаллоҳу алайҳи васаллам шундай дедилар: «Бир куни шайтон рўпарамда пайдо бўлиб, намозимни бузишга роса уринди. Кейин Аллоҳ таоло менга уни тутишга имкон берди. Уни тупроққа улоқтириб юбордим. Тонг отганда саҳобалар уни кўришсин деган ниятда бир устунга боғлаб қўймоқчи бўлдим-у, бироқ биродарим Сулаймон алайҳиссаломнинг дуоси ёдимга тушиб, қўйиб юбордим. Шу тариқа Аллоҳ таоло шайтонни ноумид кетказди».\nАбу Дардонинг Исро ҳақида ривоят қилган ҳадисида Ифрит номли шайтоннинг олов шуъласи билан Расулуллоҳ соллаллоҳу алайҳи васалламни қўрқитмоқчи бўлгани, шунда Жаброил алайҳиссалом Расулуллоҳ соллаллоҳу алайҳи васалламга шайтондан паноҳ берадиган дуоларни ўргатганлари зикр қилинади.\nШайтон Пайғамбар алайҳиссаломга бевосита зарар етказа олмагач, ул зотнинг душманлари бўлмиш Макка мушриклари ёрдамида зарар беришга ҳам кўп уриниб кўрган.\nБир куни Қурайш мушриклари йиғилиб, Расулуллоҳ соллаллоҳу алайҳи васалламни қандай ўлдиришни маслаҳат қилишарди. Шунда шайтон наждлик бир қария қиёфасида келиб, мушрикларга ўз маслаҳатини берди. Шайтон берган фикр мушрикларга маъқул тушиб, уни амалда қўллашга ҳаракат қилган бўлишса-да, бу чиркин мақсадларига ета олишмади.\n«Ақаба байъати» куни шайтон инсон суратига кириб, одамларни Расулуллоҳ соллаллоҳу алайҳи васалламга эргашмасликка чақирди. Агар Пайғамбар алайҳиссаломга эргашсалар, кўп азиятларга йўлиқишларини айтиб, уларни қўрқитди. Лекин шайтон ҳар қанча ҳийла-найранг қилмасин, Пайғамбар алайҳиссаломга зарар бера олмади. Чунки у зотни Аллоҳ таолонинг Ўзи шайтоннинг шарридан ҳимоялаб қўйган эди.\nВафотларидан олдин Пайғамбар алайҳиссаломнинг дардлари оғирлашди. Шунда саҳобалар Расулуллоҳ соллаллоҳу алайҳи васалламнинг ўзларидан рухсат сўрамай, у зотга дори ичириб: «Зотилжам бўлишингиздан хавотирланган эдик», дейишди. Шунда Расулуллоҳ соллаллоҳу алайҳи васаллам: «Сизларнинг дори беришингиз шайтон васвасаси туфайли бўлган, лекин Аллоҳ таоло (шайтоннинг) менинг устимдан ҳукмронлик қилишига йўл қўймади», дедилар.\n Изоҳ: Аллоҳ таоло ҳар бир инсонга жинлар тоифасидан бир йўлдошни ва фаришталар тоифасидан яна бир ҳамроҳни вакил қилиб тайинлаган. Буларнинг вазифаси шуки, жиндан бўлган йўлдош инсонни умри мобайнида ёмонликка чорласа, фариштадан бўлган ҳамроҳи эса доимо уни яхшиликка чақиради.\n «Роббим, мeни мaғфирaт қилгин вa мeнгa ўзимдaн кейин ҳеч кимга муяссaр бўлмaйдигaн бир мулк (ҳукмрoнлик) aтo этгин. Албатта, Сeнинг Ўзинг (бaрчa яxшиликлaрни) aтo этувчисaн» (Сод сураси, 35-оят).\nАбдулла Авлоний ахлоқ ҳақида қуйидаги фикрларни айтдилар:


Трамп: «Афғонистондаги АҚШ ҳарбийлари Янги йилгача уйида бўлади» — Teleradio.uz\nТрамп: «Афғонистондаги АҚШ ҳарбийлари Янги йилгача уйида бўлади»\n“Афғонистондаги АҚШ ҳарбийлари Янги йилгача уйда бўлиши керак” деди АҚШ президенти Дональд Трамп чоршанба куни.\nШу йилнинг февраль ойида АҚШ ва Толибон келишувга эришди. Унга кўра ,АҚШ 2021 йилнинг майигача Афғонистон ҳудудидан ўзининг ҳарбийларини олиб чиқиб кетиши, бунинг эвазига Толибон Афғонистонда тинчлик бўлишига кафолат бериши ва ҳукумат билан келишиши керак.\nТрамп ва бошқа амалдорларнинг айтишича, АҚШ ноябрь ойида ўзининг Афғонистондаги ҳарбийлари сонини 4000 тагача камайтиради. Бу ҳаракатларнинг амалга ошиши Афғонистондаги вазиятга боғлиқ.\n“Янги йилгача бизнинг Афғонистонда хизмат қилаётган жасур эркак ва аёлларимиз сони кескин тарзда қисқаради”, деб ёзди Трамп ўзининг «Твиттер» саҳифасига.\nТрампнинг ушбу хабаридан бир неча соат аввал миллий хавфсизлик бўйича маслаҳатчи Роберт Обрайн Афғонистондаги ҳарбийлар сони 2021 йилнинг бошига қадар 2500 мингтага тушишини маълум қилди.\n“Охир-оқибатда афғонларнинг ўзлари тинчлик бўйича келишувларни олиб боришмоқда. Тинчлик ўрнатиш секин кечадиган ва қийин бўладиган жараёндир. Лекин, биз ўйлаймизки, бу амалга оширилиши зарур бўлган ишдир. Америка ҳарбийлари уйларига қайтиши керак” дейди Обрайн Невада университетида бўлиб ўтган тадбирда.\nАйни пайтда Қатар пойтахти Доҳа шаҳрида Толибон ва Афғонистон ҳукумати ўртасида тинчлик бўйича музокаралар давом этмоқда. Шунга қарамай, Афғонистон ҳудудида бу икки тараф ўртасидаги ҳарбий тўқнашувлар тўхтамаяпти. Ушбу урушларда толиблар, ҳукумат аскарлари билан бирга тинч аҳоли ҳам ҳалок бўлмоқда.\nЭслатиб ўтамиз, АҚШ 2001 йилнинг 11 сентябридаги терактдан кейин Афғонистонга бостириб кирганди. Шундан бери бу мамлакатда АҚШнинг 2400 га яқин ҳарбийлари ҳалок бўлган ва яна бир неча минглаб аскарлар яраланган.\nDunyo / Xabarlar\t08.10.2020


Онлайн ҳайрия пойгасига рўйхатдан ўтиш юзасидан эълон\n3 июн – Бутунжаҳон югириш куни, онлайн хайрия пойга учун рўйхатдан ўтиш эса очиқ. Тадбирдан тушган барча маблағлар Ўзбекистондаги интернатлардан бирини қўллаб-қувватлашга ҳамда АСД билан касалланган болалар учун иш юритиш буюмлари ва бадиий тўпламларни харид қилиш ишлари учун сарфланади.\nБарча хоҳловчилар, 2020 йилнинг ёз ойи охирига қадар онлайн-мусобақада иштирок этиши мумкин. Бунинг учун “Samarkand Half Marathon"и веб-сайтида рўйхатдан ўтинг, учта масофадан бирини танланг ва иштирок этиш учун пул тўланг. Сиз масофани ҳар қандай қулай вақтда ва исталган қулай жойда босиб ўтишингиз мумкин, энг асосийси шундаки, югуриш амалга оширилганлигини тасдиқлашдир. Бунинг учун яриммарафон сайтидаги ҳар қандай фитнес дастуридан GPS-трекни юклаб олиш кифоя. Мусобақа сўнгида барча иштирокчилар "Samarkand Half Marathon"нинг 2019 йилги мемориал медалларига эга бўладилар.\nЭслатиб ўтамиз “Samarkand Half Marathon” лойиҳасининг асосий мақсади, маданият ва санъат обектлардаги мавжуд инклюзив муаммоларига жамоатчилик эътиборини жалб қилиш, шунингдек, Ўзбекистонда соғлом турмуш тарзи ва спорт туризмини ривожлантиришдан иборатдир. Бундан ташқари, лойиҳанинг ҳар бир мусобақаси аниқ бир вазифаси бўлган оммавий хайрия тадбиридир. Ўтган йили мазкур тадбир ташкилотчиси, Ўзбекистон Республикаси Маданият вазирлиги ҳузуридаги Маданият ва санъатни ривожлантириш жамғармаси яриммарафон давомида тўпланган маблағларни Ўзбекистонда тифлошарҳлаш технологиясини жорий этиш учун йўналтирган эди. Ушбу услуб кўзи ожиз ва кўриш қобилияти чекланган инсонларга музей, театр ва бошқа маданият муассасаларга ташриф буюриш имкониятини беради.\n2020 йилнинг феврал ойида тифлошарҳлаш технологиясидан фойдаланган ҳолда учта спектакл ташкил этилиб, улар Ўзбекистон давлат Ёшлар театри ва Ўзбекистон давлат қўғирчоқ театрида намойиш этилди. Бундан ташқари, Ўзбекистон Республикаси Маданият вазирлиги ҳузуридаги Маданият ва санъатни ривожлантириш жамғармаси тифлошарҳлаш технологиясини ўқитиш бўйича ўқув дастурини ташкил этди. Мазкур дастурнинг битирувчилари бутун мамлакат бўйлаб инклюзив дастурларни амалга оширишда Жамғармага ёрдам беради.\nЛойиҳа ташкилотчиси, мавжуд инклюзив маданиятдан фойдаланиш долзарблиги, айниқса, ҳозирги вазиятдаги коронавирус пандемияси билан боғлиқ ҳолат каби муҳим эканлигини таъкидлади. Эндиликда миллионлаб одамлар уйда қолишга мажбур бўлмоқдалар ва мамлакатнинг ҳар бир фуқароси бугун кам ҳаракатликни ўз бошидан ўткаиб, буни нимани эканлигини англаб етишмоқда. Тез орада каратин муддатлари тугаб барча нормал ҳаётни қайтадан бошлашлари мумкин бўлади. Аммо, бутун мамлакат бўйлаб минглаб ногиронлиги бўлган шахслар ва соғлиғи билан боғлиқ муаммолари мавжуд бўлган инсонлар учун ўз-ўзини мажбурий равишда изоляция қилиш одатий ҳолга айланиб улгирган. “Samarkand Half Marathon” яриммарафонининг асосий мақсади эса бу вазиятни тузатиш мумкинлигини ва бартараф этиш зарурлигини барчага эслатиб қўйишдир.